Srbija otkupila dionice Komercijalne banke - Biznis Info\nYou are at:Home»Banke»Srbija otkupila dionice Komercijalne banke\nSrbija otkupila dionice Komercijalne banke\nBy BiznisInfo on\t 26/11/2019 Banke\nDržava Srbija je na Beogradskoj berzi upravo kupila 34,5 posto dionica Komercijalne banke od dva dioničara EBRD i IFC.\nKako piše “Blic Biznis”, Srbija je kupila akcije za 25,5 milijardi dinara odnosno 211,8 miliona eura i na taj način dodatno zaoštrila priču oko prodaje treće po veličini banke u Srbiji, koja ima kćerke banke i u BiH i Crnoj Gori.\nOd Evropske banke za obnovu i razvoj, saznaje taj portal, država je kupila 24,4 posto akcija Komercijalne banke odnosno nešto više od 4,1 milion dionica po cijeni od 4.340 dinara za svaku. Od drugog akcionara IFC kupila je istovremeno udio od 10,1 posto odnosno 1,7 miliona dionica po cijeni od 4.508 dinara.\nNa taj način udio EBRD-a u Komercijalnoj banci Republika Srbija je platila 17,8 milijardi dinara, dok je za udio IFC dala 7,7 milijardi.\nPreuzimanjem akcija od ova dva velika (sada bivša) akcionara Komercijalne banke država je ispunila svoju obavezu koja je dio aktuelne prodaje banke, a utvrđene još 2006. godine.\nRiječ je o obavezi iz javnog poziva za prikupljanje izjava o zainteresovanosti za prodaju Komercijalne banke, a u kome se navodi da će država kupiti akcije četiri velika akcionara banke, podsjeća Blic biznis.\n“Udjele fondova iz Njemačke i Švedske DEG i SVED od ukupno 6,8 posto je kupila u junu ove godine, a danas je to isto uradila i sa udjelima akcionara EBRD i IFC “, kaže izvor portala sa tržišta kapitala.\nRok za za dostavljanje obavezujućih ponuda za prodaju Komercijalne banke ističe 2. decembra, a u igri su od prvobitno zainteresovanih šest, ostala četiri igrača – tri banke austrijska Raiffeisen, srpska AIK banka i slovenačka NLB banka i američki investicioni fond Ripplewood Advisors.


Republika Srpska spremna je na svaki način da pomogne svom ratnom hirurgu dr Miodragu Laziću, nada se i moli za njegovo ozdravljenje | NSRS\nPredsjednik Narodne skupštine Republike Srpske Nedeljko Čubrilović izjavio je danas da ga je veoma potresla vijest da je primarijus doktor Miodrag Lazić, rukovodilac Urgentnog centra u Nišu, hirurg koji je tokom odbrambeno-otadžbinskog rata, u ratnoj bolnici „Žica“ u Blažuju, spasio hiljade života, inficiran korona virusom i izrazio nadu da će se poboljšati zdravstveno stanje dr Lazića.\n“Želim da podsjetim da je doktor Lazić u Republiku Srpsku dobrovoljno došao u septembru 1992. u ratnu bolnicu „Koran“, da pomogne svojim znanjem i iskustvom kada je nama u Republici Srspkoj bilo najteže. Kao šef hirurške ekipe u oktobru je otišao na Ilidžu, u bolnicu„Žica“, jedinu bolnicu na prvoj liniji fronta. Kao vrstan hirurg, radio je sam više od dvije godine na području koje je u tom vremenu obuhvatalo oko sto hiljada stanovnika”, podsjetio je predsjednik Čubrilović.\nOn je rekao da je veoma dragocjena istina o dešavanjima u proteklom ratu objavljena u “Dnevniku ratnog hirurga”, koji je u bolnici „Žica“ vodio doktor Lazić.\n“Republika Srpska zahvalna je doktoru Miodragu Laziću za sve što je učinio u spasavanju ljudskih života. Ako postoji bilo kakva mogućnost, spremni smo da pomognemo našem ratnom hirurgu. Iskreno smo zabrinuti viješću o zdravstvenom stanju doktora Lazića i želimo da poručimo porodici Lazić da je cijela Republika Srpska uz njih, da iščekujemo vijesti o ozdravljenju, i da se molimo za brz oporavak izuzetnog čovjeka i ljekara koji je spasio hiljade života civila i pripadnika Vojske Republike Srpske. Doktor Lazić je bio čovjek koji je ostavio svoju porodicu, svoj grad, svoj komoditet, da bi bio u Republici Srpskoj kada je nama bilo najteže i mi to nikada nećemo zaboraviti”, rekao je predsjednik Čubrilović.\nOn je dodao da je danas kontaktirao ljekare u Kliničkom centru Niš sa kojima je razgovarao zdravstvenom stanju dr Lazića i zamolio ih da mu prenesu pozdrave i želje za brzo ozdravljenje iz Republike Srpske, koja nikada neće zaboraviti herojsko djelo svog hirurga.


"U sedam dana, koliko će trajati ovaj veliki kulturni događaj, biće više od 25 događaja - književnih, muzičkih i likovnih. Biće različitih događaja za svakoga i pozivam građane Banjaluke da nam se pridruže", rekao je novinarima Radojičić.\nOn je naglasio da Kočić i njegova djela asociraju na slobodoljubivu i pravdoljubivu ideju i borbu za slobodu.\n"Kočić je metafora jedne ideje, slobode, pravde i borbe za ove prostore", dodao je Radojičić.\nNa početku manifestacije otvorena je izložba fotografija "Kočićevo Zmijanje", koju je postavilo Etnološko odjeljenje Muzeja Republike Srpske, a čiji je autor etnolog Vladimir Đukanović, te izloženi etno-suveniri sa područja zmijanjskog platoa.\nOrganizacioni odbor 52. "Kočićevog zbora" očekuje da ovogodišnja manifestacija bude jedna od najuspješnijih do sada sa velikim brojem posjetilaca iz zemlje i inostranstva.\nU okviru manifestacije, u Beogradu će na Kočićevom grobu u Aleji velikana biti položeni vijenci, a u Klubu književnika organizovano književno veče.\nTokom sedmodnevne manifestacije, u Banjaluci će biti organizovano "Veče besjedništva", "Veče satire", radionice za najmlađe, kao i okrugli sto pod nazivom "Kočić - naš savremenik".\nManifestacija "Kočićev zbor" trajaće do nedjelje, 27. avgusta, kada je, između ostalog, u Stričićima, Kočićevom rodnom mjestu, planiran kulturno-umjetnički program, nadmetanje u narodnim vještinama i sportovima, te dodjela priznanja i nagrada.\nZa razliku od prošlih godina, kompletnu organizaciju vodi grad Banjaluka, a učestvuju i brojne ustanove i organizacije kao što su Akademija umjetnosti, Muzej Republike Srpske, Narodna i univerzitetska biblioteka Srpske, Zavičajno društvo "Zmijanje" i ostale.


Crnogorsko Tužilaštvo ispituje tvrdnje o Djukanoviću i tajnim ugovorima\nBeta 4. oktobra 2021. 21:15\nSpecijalno državno tužilaštvo (SDT) formiralo je predmet povodom tvrdnji Mreže za afirmaciju nevladinog sektora (MANS) da su aktuelni predsednik države Milo Djukanović i njegov sin Blažo 2012. godine sklopili tajne ugovore o upravljanju njihovom imovinom, skrivajući se iza komplikovane mreže povezanih kompanija iz Velike Britanije, Švajcarske, Britanskih djevičanskih ostrva, Paname i Gibraltara.\nMANS je u okviru globalnog istraživačkog projekta „Pandora papiri“ pronašao overene kopije ugovora o uspostavljanju trastova i kompanija na ofšor destinacijama koje su formirali predsednik države Milo Djuukanović i njegov sin Blažo.\nKabinet predsednika Mila Djukanovića je saopštio sinoć da je „najnovija predstava za javnost NVO MANS samo je još jedan u nizu pokušaja diskreditacije predsednika Crne Gore i članova njegove porodice, na čemu MANS uzaludno radi godinama“.\nU saopštenju se navodi da je tokom 2012. godine, u vreme kada nije obavljao državne poslove, Djukanović radio na uspostavljanju infrastrukture za otpočinjanje poslovnih aktivnosti zajedno sa sinom.\n„U to vreme osnovao je Victoria Trust, koji, dok je on bio vlasnik, nije imao nikakvih poslovnih transakcija, nije otvorio niti jedan bankarski račun, jer jednostavno nikada nije ni aktiviran“, navodi se u saopštenju.\nŠefik Džaferović poziva na snažniju reakciju pripadnika međunarodne…\nU Podgorici održan protest ispred zgrade Vlade Crne Gore\nNekoliko automobila izgorelo u požaru u Sloveniji


UMIJEŠANI U ILEGALNE AKTIVNOSTI - TPtimes.news\nUMIJEŠANI U ILEGALNE AKTIVNOSTI\nUkinute dozvole fabrikama za medicinski kanabis u Sjevernoj Makedoni\nMakedonska vlada je opozvala dozvole za rad dvjema kompanijama kojima je bilo odobreno uzgajanje kanabisa u medicinske svrhe.\nDozvole su ukinute kompaniji Farma EU LLC (Pharma), koja ima jednu fabriku u Prilepu i drugu u Bitolju, kao i Društvu za proizvodnju, trgovinu i usluge “Medikal 420” uvoz-izvoz iz Bitolja, prenosi portal faktor.mk.\nMada se u saopštenju sa jučerašnje sjednice vlade ne otkrivaju detalji o oduzimanju dozvola, odluka dolazi mjesec dana nakon policijske akcije u kojoj je zaplijenjeno 200 kilograma marihuane, vrijedne preko 800.000 evra, podsjeća makedonski portal.\nDalje dodaje da je u policijskoj akciji tada uhapšeno šest osoba, među kojima i komandir policijske stanice u Prilepu, i da se tvrdi da su svi umiješani u ilegalne aktivnosti i saradnju sa kompanijama za proizvodnju medicinske kanabisa iz Prilepa i Bitolja.\nPretpostavlja se da je marihuana uzeta iz ove dvije fabrike i da je trebalo da se prokrijumčari i proda u selu Radobil, a zatim završi na tržištu droge u Grčkoj, piše faktor.mk.\nPrevious articleSTANIVUKOVIĆ POZVAO VIŠKOVIĆA DA SMIJENI LUKAČA\nNext articleJEDAN SIMPTOM U USTIMA MOŽE DA OTKRIJE BUDUĆI SRČANI UDAR


Evropska komisija - smanjen privredni rast Srbije na dva odsto - Bolja Zemlja\nEvropska komisija – smanjen privredni rast Srbije na dva odsto\nU okviru jesenje ekonomske prognoze, Evropske komisije za članice Unije i zemlje kandidate za članstvo, se procenjuje smanjenje privrednog rasta Srbije za 2017.godinu na dva odsto. Razlozi, zbog kog je došlo do smanjenja privrednog rasta Srbije, jesu nepovoljni vremenski uslovi koji su negativno uticali na poljoprivrednu proizvodnju.\nMeđutim, osnovni trend u Srbiji je i dalje povoljan. Očekuje se ubrzanje privrednih aktivnosti do kraja godine, kao i povećanje na 3,5 za 2018.godinu.\nU izveštaju Evropske komisije se, takođe, navodi da je privatna potrošnja, podržana rastom prihoda i nivoima zaposlenosti ključni podsticaj rasta. Predviđa se da će izvoz Srbije ostati snažan, dok će pritisak cena ostati pod kontrolom. Balans ili čak višak u budžetu bi trebalo, na dalje, da smanji srazmeru duga.\nPrethodni tekstNedostatak kiseonika (Asphyxia) kod riba\nSledeći tekstŽilogriz – neprijatelj koštičavog voća


Softverskim rešenjima do uštede od milion dinara (VIDEO) | RTK\nSoftverskim rešenjima do uštede od milion dinara (VIDEO)\nObjavljeno: četvrtak, 25. septembar 2014.\nKruševačka filijala Republičkog fonda za zudravstveno osiguranje je u prethodna sdva meseca napravila značajna softverska rešenja za rad ove ustanove i Fonda uopšte čime je napravljena ušteda od pola miliona dinara. Ako se tome doda i uvođenje onlajn kolegijuma ukupna ušteda, u skladu sa predloženim merama štednje, iznosi bizu milion dinara, saznajemo u ovoj ustanovi.\nU prethodna dva meseca stručni timovi kruševačke filijale Republičkog Fonda za zdravstveno osiguranje napravili su značajna softverska rešenja za rad ove ustanove i Fonda uopšte tako da je u skladu sa Vladiim merama štednje ostvarena ušteda od pola miliona dinara, kaže direktorka Flaijale Gorana Tomanović Jović.\nPrimenom jednog od pomenutih softvera pre par dana održan je prvi onlajn kolegijum kojim je predsedavao generalni direktor prof. dr Momčilo Babić uz učešće direkora sektora direkcije Fonda i direktora filijala, sa direktnom uštedom za troškove prevoza i dnevnica od blizu 400 hiljada dinara.\nUkupna ušteda troškova uvođenjem ovih novina iznosi blizu milion dinara a jedan od benefita je što će se u narednom periodu umersto kvartalno, ovakvi kolegijumi održavati sedmično i omogućiti bržu reformu Fonda i dostupnije usluge osiguranicima.\nPrethodno : Seminar o socijalnom preduzetništvu (VIDEO)\nSledeće : Kompjuteri na poklon OŠ „Vuk Karadžić“ (VIDEO)


Budva prvi grad u Crnoj Gori sa postrojenjem za zbrinjavanje otpadnih voda - Vijesti | Radio Televizija Budva - Budva Crna Gora\nU hotelu Avala u Budvi otvorena je 45. Medjunarodna konferencija Otpadne vode, komunalni čvrsti otpad i opasan otpad, u organizaciji Udruženja za tehnologiju vode i sanitarno inženjerstvo Srbije i NVO Udruženje za unapređenje i tretman otpadnih voda Crne Gore, a uz suorganizaciju DOO ”Vodovod” Budva.\nCilj Konferencije koja će okupiti oko 200 učesnika, uglavnom eminentnih i stručnih lica iz Srbije, Hrvatske, BiH, Makendonije, Crne Gore i okruženja je razmjena znanja i iskustva u sve tri oblasti kao i primjena regulative i standarda koji vode poboljšanju stanja u životnoj sredini.\nCrna Gora je poslednjih godina, zahvaljujuči tehničkoj i finansijskoj pomoći medjunarodnih institucija, ušla u veoma dinamične investicione aktivnosti, koje su omogućile da se stanje u ovim oblastima znatno popravi, iako nam na ovom putu predstoji još mnogo posla, kazala je otvarajući konferenciju, savjetnica za komunalna pitanja u Ministarstvu održivog razvoja i turizma Crne Gore, Vera Vujošević.\n“U skoro svim crnogorskim gradovima obavljaju se aktivnosti na rješavaju pitanja otpadnih voda i vodosnabdijevanja. Moramo voditi pametnu politiku, obezbjediti kvalitetnu uslugu vodosnabdijevanja, upravljanje otpadom i otpadnim vodama, stvoriti snažna komunalna preduzeća koja će imati kapacitete i sposobnosti da te usluge pruže na način koji ispunjava visoke standarde”, kazala je Vujošević dodajući da postojeći način obavljanja ovih poslova neće moći da odgovori ovim izazovima, te da je neophodno izaći iz postojećih uskih opštinskih interesa i naći najbolji način da se gradjanima obezbjedi usluga kakvu zaslužuju.\nBudva je prvi grad u Crnoj Gori koji je izgradio Postorojenje za zbrinjavanje otpadnih voda za teritoriju svoje cjelokupne opštine, što ujedno predstavlja i najznačajniji infrastrukturini projekat u novijoj istoriji Budve, istakao je na konferenciji potpredsjednik Opštine Budva, Milan Vučinić.\n“Izgradnjom postrojenja, biće riješeno kompleksno pitanje sakupljanja prečišćavanja i konačne dispozicije otpadnih voda. Naš grad će dobiti 30 km nove kanalizacione mreže, više pumpnih stanica i dva postrojenja”, kazao je Vućinić, ističući da je vrijednost investicije, koju realizuje renomirana njemačka kompanija WTE 58 miliona eura, i da je do sada uložen 41 milion.\nPrema njegovim riječima, do kraja 2015. godine biće završena izgradnja postrojenja u Buljarici sa svom potrebnom kanalizacionom infrastrukturom, čime će zadovoljiti potrebe stanovnika i gostiju Buljarice i Petrovca. U istom roku, kako je kazao, očekuje se i da se postojeće postrojenje proširi svojim kapacitetima na Sveti Stefan i Jaz.\n“Time će ovaj značajan i kompleksan projekat biti finalizovan, a već je sada izvjesno da će direktne koristi imati kako stanovništvo, tako i cjelokupna turistička privreda na teritoriji opštine Budva”, rekao je Vučinić.\nOpština Budva u saradnji sa preduzećem Vodovod i kanalizacija su već duži period prepoznali da je turistički razvoj jednog kraja nemoguće zamisliti bez dovoljnih količina pitke vode i bez čistog mora, kazao je direktor budvanskog Vodovoda, Milenko Medigović.\n“Naša opština je preko 95% pokrivena sa konstantno kvalitetnom vodom za za piće. Sa ponosom ističem da smo prva opština na primorju koja je izgradila najmodernije postrojenje za preradu otpadnih voda”, istakao je Medigović.\nIzgradnjjom još jednog postrojenja za potrebe Petrovca i Buljarice, ovaj projekat bi prema riječima Medigovića bio zaokružen.\n“Nadamo se da narednu sezonu dočekujemo sa riješenim problemima na planu otpadnih voda, sa čime ćemo u monogome podići nivo turističke ponude na teritoriji budvanske opštine” – zaključio je Medigović.\nMedjunarodna konferencija “Otpadne vode, kumunalni čvrsti otpad i opasan otpad”, trajaće do 24. aprila u hotelu “Avala” u Budvi.\nEU je spremna da podrži Crnu Goru


Kroz aktivne mere zapošljavanja prošle godine u Pirotskom okrugu angažovano preko 1.200 lica - Pirot Plus Online\nKroz aktivne mere zapošljavanja prošle godine u Pirotskom okrugu angažovano preko 1.200 lica\n03. mart 2021. 09:59 Društvo Pirot Plus Online\nNacionalna služba za zapošljavanje prošle godine realizovala je različite programe u okviru aktivnih mera zapošljavanja. Reč je o finansijskim i nefinanasijskim merama zahvaljujući kojima je angažovano 1.251 lice, kaže Dragan Jenaćković, v.d. direktora Nacionalne službe za zapošljavanje, Filijale Pirot.\nProšle godine otpočela je realizacija i nove mere “Moja prva plata”, koja mladimaomogućava da tokom devet meseci steknu veštine za ono za šta su se školovali, a poslodavcima da pomogne u rešavanju problema sa nedostatkom kvalitetenog kadra, objašnjava Jenaćković.\nPrema njegovim rečima za ovaj program je bilo veliko interesovanje, prijavilo se 209 kompanija za 299 pozicija i 419 izvršioca.\nJenaćković je istakao da je reč o stručnom osposobljavanju u trajanju od devet meseci pri čemu se ne zasniva radni odnos, ali se svih devet meseci ostvaruje mesečna naknada koju isplaćuje Nacionalna služba za zapošljavanje.


Vučić: Srbija donira Srebrenici pet miliona eura\nPremijer Srbije Aleksandar Vučić izjavio je danas da će Srbija uložiti pet miliona eura u razvoj Srebrenice i da su ta sredstva već na raspolaganju.On je rekao da je Vlada Srbije jutros donijela odluku da dva miliona eura prebaci na račun opštine Srebrenica, dodavši da će ta sredstva već u ponedeljak biti na raspolaganju lokalnim vlastima Srebrenice.\nPrema njegovim riječima, preostalih tri miliona eura treba da budu uložena u projekte, koje bi trebalo da realizuju kompanije iz Srbije, zajedno sa Republikom Srpskom i opštinom Srebrenica.\n"I taj novac odmah imate na raspolaganju i svi Srebreničani, bez obzira da li je riječ o Bošnjacima ili Srbima, moći će da računaju na mnogo više posla i bolji život", istakao je Vučić u svom obraćanju na Investiciono-razvojnoj konferenciji u Srebrenici.\nOn je rekao da su na konferenciju stigli i predstavnici deset kompanija iz Srbije koje su zainteresovane da ulažu u Srebrenicu.\n"Srbija gleda u budućnost, mi Srbi želimo najbolje odnose sa Bošnjacima, želimo da gradimo zajedničku budućnost, da narednih stotinu godina provedemo u miru, da svima bude bolje, da živimo bolje i ovo je samo naš mali doprinos toj i takvoj zajedničkoj budućnosti", rekao je Vučić.\nDodao je da će Srbija uvjek težiti ka tom cilju, ali da će uvjek osuditi ono što je u prošlosti bilo loše.\n"Želimo dobre i bratske odnose sa Srebrenicom, kao što to Srbi žele sa Bošnjacima", rekao je premijer Srbije.


Sekretarka Kirsten Nilsen svjedoči pred Odborom za pravosuđe u Predstavničkom domu (arhivski snimak)\n"Uprkos napretku koji smo ostvarili u reformisanju unutrašnje bezbjednosti u novo doba, zaključila sam da je sada pravo vrijeme da se povučem", napisala je Nilsen u pismu ostavke predsjedniku Donaldu Trumpu.\nIako nije navela zbog čega tačno podnosi ostavku, Nilsen je napisala da se nada da će sljedeći sekretar "imati podršku Kongresa i sudova u popravljanju zakona koji su oslabili sposobnost vlade da u potpunosti zaštiti američke granice i doprinijeli neslaganju u društvu."\n"Naša zemlja i muškarci i žene u Sekretarijatu za unutrašnju bezbjednost zaslužuju da imaju sva sredstva i resurse na raspolaganju koji su im potrebni da sprovedu misiju koja im je povjerena", dodala je Kirsten Nilsen.\nAnalitičari navode da je bila frustrirana, kako je to vidjela, nedovoljnom saradnjom Kongresa i sudova u borbi protiv ilegalne imigracije.\nPredsjednik Trump na Tviteru je potvrdio da je Nilsen odlazi sa položaja i zahvalio joj se na službi.\nOn je najavio da će Kevin Mekelinen, sadašnji komesar Službe za carine i zaštitu granica postati vršilac dužnosti novog sekretara za unutrašnju bezbjednost.\nPredsjednik Trump je i sam izražavao frustraciju situacijom duž američke granice sa Meksikom, gdje stotine hiljada migranata pokušavaju da pobjegnu od siromaštva i kriminala u centralnoj Americi, u nadi da će ući u SAD.\nIzvori iz Bijele kuće prenose da je Trump često vikao na Nilsen što, prema njegovom mišljenju, nije bila dovoljno odlučna u zaustavljanju protoka migranata koji ulaze u zemlju. Oni dodaju da je sekretarka morala da sluša, kako to opisuju, "Trumpove nemoguće zahtjeve."\nUz pritisak iz Bijele kuće, Nilsen je bila suočena sa negativnim stavom javnosti zbog izuzetno nepopularne politike razdvajanja migrantskih porodica po ulasku u SAD, koju sprovodi ova administracija. Hiljade male djece je oduzeto roditeljima i drži se na odvojenim lokacijama, često u uslovima koji su daleko od idealnih. Nilsen je bila odgovorna za sprovođenje te politike dok je ponekad javno demantovala da takva politika uopšte postoji.\nUprkos tim neslaganjima, Nilsen je napisala: "Mogu da sa uvjerenjem kažem da je moja domovina bezbjednija danas nego kada sam se pridružila administraciji. Preduzeli smo do sada neviđene korake da bismo zaštitili Amerikance."


RTCG - Radio Televizija Crne Gore - Nacionalni javni servis :: Politika :: Raste broj članova DPS-a\nU BIJELOM POLJU 18. 04. 2019. 19:33 >> 19:31 6\nRaste broj članova DPS-a\nNa danas održanoj sjednici Opštinskog odbora kojom je predsjedavao predsjednik Abaz Kujović članovi su upoznati sa obavezama i planom aktivnosti u susret Osme izborne konferencije DPS-a Bijelog Polja, koja će se održati 29. juna tekuće godine, saopšteno je iz Demokratske partije socijalista.\n“Imajući u vidu odluke Glavnog odbora partije u susret osmom kongresu DPS, pripremljena su dokumenta koja je razmotrio Opštinski odbor DPS-a Bijelog Polja. Odbor je jednoglasno prihvatio sva predložena rješenja sa utvrđenim vremenskim okvirom za njihovu realizaciju”, dodaju oni.\nNa sastanku je istaknuto zadovoljstvo dobrim rezultatima u kontinuitetu i porastom broja članova DPS-a u Bijelom Polju što je, kako navode, pokazatelj kvalitetne politike naše partije kako na državnom tako i na opštinskom nivou.\n“Takođe naglašena je potreba da kao i do sada, DPS u kontinutetu vodi politiku otvorenih vrata za sve kvalitetne kadrove kako bi zajedno ostvarivali aktivnosti usmjerene u pravcu daljeg razvoja Bijelog Polja i Crne Gore”, kaže se u saopštenju.\nU radu sjednice Odbora su pored članova učestvovali predsjednici mjesnih odbora DPS-a, članovi Glavnog odbora i poslanici iz Bijelog Polja, predsjednik opštine sa saradnicima, odbornici DPS-a u Skupštini Bijelog Polja, predstavnici ŽAD-a, Savjeta mladih i penzionera.


Postavio: eTrebinje Petak, 05.11.2021. 0\nAgrarni Fond Grada Trebinja i Hercegovačka kuća poslali su saopštenje za javnost povodom, kako navode, ponovnog neobjektivnog i površnog obavještavanja javnosti odbornika za Pravdu i red u Skuptini Grada Trebinja, Đorđa Vučinića, na račun ove ustanove. Saopštenje prenosimo u cjelosti:\nU tekstu pod naslovom „Nova zloupotreba AFTB: (Ne)logičnim potezom do 65.000 КM“ u kome je po ko zna koji put izneseno niz neistina na račun naše ustanove, rukovodstva i zaposlenih, čime nam se iznova pokušava narušiti ugled, te smo zbog toga kao ustanova od javnog značaja koja se finansira i novcem građana Trebinja, primorani ponovo reagovati i obavijestiti javnost o stvarnim činjenicama.\nКao i više puta do sada, ponovo Vas pozivamo da posjetite Agrarni fond i blagovremeno i ispravno se informišete o svemu što Vas zanima, pa onda izlazite u javnost sa analizama i Vašim zapažanjima, a ne ovako populistički sa poluinformacijama i dezinformišete javnost. Naša vrata su Vam otvorena, sa zadovoljstvom vas očekujemo.\nHercegovačka kuća (Herzeg house)


Zašto Blumberg objavljuje lažne vesti o padu rejtinga Putina? Rusko veleposlanstvo poziva agenciju da se ispriča zbog dezinformacija -- Gospodari lutaka -- Sott.net\nNed, 24 Svi 2020 00:00 UTC\nAmbasada Rusije u SAD pozvala je američku agenciju "Blumberg" da se izvini čitaocima zbog članka u kojem se tvrdi da je rejting predsednika Vladimira Putina u aprilu pao na 27 odsto, što su, kako ističu, dezinformacije.\n"Blumberg" je prethodno, pozivajući se na VCIOM (ruski Institut za istraživanje javnog mnjenja), objavio da je Putinov rejting pao u aprilu na 27 odsto, odnosno da je podrška ruskom predsedniku padala kako se razvijala kriza u vezi s pandemijom virusa korona.\n"Stiče se snažan utisak da se članci u 'Blumbergu' pišu da bi se iznosili lažni grafici i stvarale lažne predstave o negativnoj dinamici u Risiji. Ovog puta predmet mahinacija bio je 'rejting' predsednika Vladimira Putina", navode u ambasadi i dodaju da agencija nastavlja da iskazuje apsolutno nepoštovanje prema svojim čitaocima.\nOvo nije prvi put da je ruska ambasada reagovala povodom pisanja američke agencije o Rusiji. Prethodno je ambasada tražila da "Blumberg" demantuje članak o broju bolničkih ležajeva u Rusiji.\nKomentar: Rusko veleposlanstvo uzvratilo je nakon što ga je Bloomberg besramno lagao o ruskom zdravstvu\nSkandal je izazavao i članak u kojem se agencija bavi niskom stopom smrtnosti od koronavirusa u Rusiji i to pod naslovom "Eksperti žele da znaju zašto virus korona nije ubio više Rusa".


Otvorena vrata javnih nabavki u zdravstvu - Pravni Skener\nPočetna » Otvorena vrata javnih nabavki u zdravstvu\nOtvorena vrata javnih nabavki u zdravstvu\nTrajanje: 1.11.2016 – 30.4.2017.\nPravni skener od početka novembra 2016.do kraja aprila 2017. sprovodi projekat „Otvorena vrata javnih nabavki u zdravstvu“ uz finansijsku podršku Fondacije za otvoreno društvo, Srbija.\nCilj projekta je povećanje transparentnosti javnih nabavki i smanjenje korupcije u sektoru zdravstva.\nNamera Pravnog skenera je da ishodom projekta utiče na bolju primenu lokalnih zakona i preporuka Evropske komisije iz poglavlja 5 koje se odnosi na javne nabavke, poglavlja 23 koje se odnosi na pravosuđe i osnovna prava i poglavlje 28 koje se odnosi na zaštitu potrošača i zdravlja.\nPravni skener je kroz dosadašnje analize i monitoring rada zdravstvenih ustanova uočio da problemi u sprovođenju javnih nabavki počinju objavljivanjem oglasa i prisutni su kroz sve naredne faze postupka, uključujući i zaštitu prava. Zaključuje se, takođe, da ne postoji usaglašenost između realnih potreba zdravstvenih institucija, planiranja narednih javnih nabavki i njihovih finansijskih projekcija.\nPravni skener će praćenjem procedura javnih nabavki utvrdit itačke podložne netransparentnim postupcima, pratiti postupke koji se vode pred nadležnim institucijama i reagovati na loše ocene efikasnosti rada nadležnih institucija podnošenjem pritužbi odgovornim instancama.\nTokom projektnog perioda će se prikupljati podaci u svrhu objektivne i detaljne analize i kontrole pojedinačnih javnih nabavki. U slučaju kršenja propisa i zloupotreba, svi prikupljeni podaci će biti od značaja za pokretanje postupaka pred nadležnim institucijama.\nPravni skener će objaviti konačni izveštaj o stanju javnih nabavki i ustanovljenoj sudskoj praksi u vezi sa postupcima javnih nabavki u zdravstvu.\nIzveštaj – Otvorena vrata javnih nabavki u zdravstvu\nPrevPrethodnaIzmene Krivičnog zakonika i zaštita od nasilja u porodici\nSledećaNepravilnosti u prvoj fazi sprovođenja javne nabavke za potrebe Kliničkog centra NišNext


Izrada stensila “Mogu da neću, ljubav nije nasilje”, na zidu Ekonomsko-trgovinske škole u Kruševcu – Kruševac PRESS\nAutor Redakcija\t Poslednje ažuriranje 19.10.2017.\nAlternativni centar za devojke u petak organizuje iscrtavanje stensila na zidu Ekonomsko-trgovinske škole u Kruševcu.\nIscrtavanje stensila je nastavak aktivnosti koje Alternativni centar za devojke u saradnji sa Ekonomsko-trgovinskom školom, a uz podršku Autonomnog ženskog centra iz Beograda sprovodi u okviru projekta “Nulta tolerancija na rodno zasnovano nasilje “. Cilj projekta je rano prepoznavanje znakova nasilja u porodici, partnerskim i vršnjačkim odnosima i između mladih uopšte.\nProjekat se istovremeno izvodi u desetak gradova u Srbiji i deo je šire kampanje koju Autonomni ženski centar iz Beograda sprovodi uz podršku Ujedinjenih Nacija.\nIzradu stensila će izvesti učenici-ce Ekonomsko-trgovinske škole iz Kruševca, koji su ranije učestvovali u programu radionica projekta “Nulta tolerancija na rodno zasnovano nasilje “.\nIzrada stensila je zakazana za petak, 20. oktobar 2017., od 14 sati u dvorištu Ekonomsko-trgovinske škole.\nAlternativni centar za devojke KruševacEkonomsko-trgovinska škola KruševacStensil


Dušan Marić poslanik SRS-a: Vozovi u Srbiji brzi kao u vrijeme Milana Obrenovića – Informer\nDušan Marić poslanik SRS-a: Vozovi u Srbiji brzi kao u vrijeme Milana Obrenovića\nPoslanik Srpske radikalne stranke Dušan Marić u nastojanju da dočara koliko je željeznički saobraćaj u Srbiji u lošem stanju izračunao je da se voz na srpskim prugama sada na sat kreće samo devet kilometara brže nego u vrijeme vladavine Milana Obrenovića.\nMarić je u skupštinskoj sali, gdje se razmatraju amandmani na predložena rješenja o željeznici, rekao da se voz u vrijeme nastanka prvih srpskih pruga na relaciji Beograd – Niš prosječno kretao 36 kilometara na sat, dok se “moderni” voz u Srbiji prosječno kreće brzinom 45,5 kilometara na sat, što znači da se za 127 godina “ubrzao” samo za devet kilometara.\nOn je iznio podatak da vozovi u Japanu, Kini, Francuskoj… sada razvijaju brzinu i od 300 kilometara na sat, kao i da je prošle godine na relaciji Peking – Šangaj jedan voz saobraćao brzinom od 486 kilometara na sat. Prenose Nezavisne novine.\nDa bi Srbija dostigla “evropske brzine” dosadašnjim tempom razvoja, kako je Marić izračunao, trebalo bi da prođe barem 2.600 godina, a kineske čak 3.900 godina.\nOn je naveo i da na dvije trećine srpskih pruga vozovi ne mogu da razviju brzinu veću od 60 kilometara na sat, kao i da skoro da i nema linije na kojoj vozovi krenu na vrijeme\nCrna Gora: Vojni piloti sa Golubovaca jurili NLO!\nSarajevo: Gorjela napuštena kuća


Zastarelo znanje o plovidbi | TV KANAL 9 NOVI SAD\nNaslovna EMISIJE Zastarelo znanje o plovidbi\nPokrenuta je Inicijativa za izradu novih udžbenika, a nadležne institucije su informisane o predloženim izmenama i čeka se njihov odgovor, istakao je predsednik Udruženja profesionalnih lađara Srbije.\nVajda je naveo da to ne bi bio samo običan udžbenik namenjen stručnim školama kao što su hidronautički smer u okviru Saobraćajne škole u Novom Sadu i Brodarske škole u Beogradu, nego bi služio i kao priručnik za profesionalne lađare.\n“U našoj zemlji, između ostalog fali jedan udžbenik, tačnije fali jedan deo stručne literature koji bi pokrio baš područje i oblast unutrašnje plovidbe, tačnije plovidbe rekama. Zato smo i došli na ideju da se pokrene taj projekat i ja ovim putem pozivam svu stručnu javnost da se priključi projektu izrade udžbenika i samim tim i promenu plana i programa u stručnim školama brodarskog smera, tačnije hidranautičkog smera u Novom Sadu i Brodarske škole u Beogradu. Takođe smo isto jednu bitnu stvar doneli, a to je da pokrenemo časopis koji bi se zvao Lađari Srbije, jedan lađarski glasnik i koji bi izlazio dva puta godišnje”, kazao je Vajda.\nOva promena bi bila od velikog značaja jer je poslednji udžbenik iz ove branše objavljen 1988. godine i od tada nije menjan, istakao je Vajda, podsećajući da je lađarstvo itekako napredovalo i uvelo mnogobrojne novine koje bi trebalo da budu u sklopu obrazovanja.\nPrethodni tekstFrancuskinja izabrana za Mis univerzuma\nSledeći tekstDinar danas bez promene, kurs 123,96 za evro


24sata.info - Ćulum: Američki diplomati izričito su protiv rezervnog sastava, to su jasno rekli\nAutor A. A. 17. 06. 2019. • 17:12\nZamjenik pomoćnika državnog sekretara SAD Matthew Palmer i američki ambasador u BiH Eric Nelson izričito su protiv formiranja rezervnog sastava policije Republike Srpske, rekao je Darko Ćulum, direktor policije RS, naglasivši da je to jasno poručeno predstavnicima sigurnosnih agencija u BiH.\nDarko Ćulum / 24sata.info\nĆulum je istakao kako je na sastanku izrazio žaljenje "što je na takav način shvaćena inicijativa da bude formiran rezervni sastav policije Republike Srpske".\n- To je inicijativa i pretpostavka da se u zakonu stvori mogućnost o formiranju rezervnog sastava policije RS koji bi činilo 20 posto od aktivnog sastava policije. Pojasnio sam im da to ne bi značilo da odmah bude primljeno 1.000 pripadnika rezervnog sastava policije, nego da je to proces koji bi trajao godinama i da je to za nas jeftinija varijanta jer bi bili primani mladići od 18 do 25 godina koji bi prošli potpunu selekciju kao da se primaju u Policijsku akademiju - kazao je Ćulum.\nOn je naveo kako je američkim zvaničnicima rekao da je formiranje rezervnog sastava policije RS sada u nadležnosti Narodne skupštine.\nĆulum, koji je sastanku prisustvovao umjesto ministra unutrašnjih poslova RS, saopćio je da je američke diplomate upoznao i sa stavovima tog bh. entiteta o migrantskoj krizi.\n- Upoznao sam ih da je Vlada RS do sada dala 1,5 miliona KM za opremanje policije, za gorivo, dnevnice policijskih službenika... Obavijestio sam ih da Vlada RS intenzivno prati migrantsku krizu i da ima dobru saradnju sa svim policijskim agencijama na nivou BiH kad je riječ o razmjeni informacija o migrantima i migrantskoj krizi - istakao je Ćulum.\nKako tvrdi Ćulum, Palmer i Nelson nisu insistirali na inicijativi da u rješavanju migrantske krize budu angažirane Oružane snage BiH na granicama.\n- Njima je poznata odluka Predsjedništva BiH o tome. Bila je inicijativa za razmjenu podataka i informacija o migrantima i za određenu koordinaciju, što mi svakako i činimo - rekao je Ćulum.


PRESUDA Gradska toplana i bivši direktor novčano kažnjeni zbog “Objedinjene naplate” - juGmedia\nU svom obrazloženju sud konstatuje da su kupci, bez sklopljenih ugovora, evidentno oštećeni jer im je onemogućeno da se izjasne o tome da li žele ili ne uslugu grejanja.\n“Oštećeni su i jer nisu u mogućnosti da utvrde na koji način se utvrđuje obračun i način isporuke toplotne energije. Takođe, korisnici su oštećeni uključenjem trećeg lica, JKP „Objedinjena naplata“, čime trpe štetu, jer su prinuđeni da plaćaju nametnutu „uslugu“ o čemu se nisu izjasnili, a što je zakonska obaveza”, navodi se u presudi sudije Bratislava Stefanovića.\nKomentarišućui presudu u UPSS-u, tvrde da njihova analiza, da su korisnici toplotne energije oštećeni u toku 3 godine za najmanje 1 milijardu dinara, polako dobija i zakonsku potvrdu.\nVRANJE - I ove godine u svečanoj sali Doma vojske održan je oficirski bal . Nekadašnju tradiciju održavanja balova uspešno već četvrtu godinu…\nKad može hrast može i Predejane\nLESKOVAC - Ako će ministar građevinarstva i urbanizma Velja Ilić promeniti trasu Koridora 11 zbog hrasta, zašto se trasa Koridora 10 ne bi usaglasila…


Brnabić: Srbija će uvesti nove mjere, ali ne one koje su bile u martu i aprilu\nPremijerka Srbije Ana Brnabić rekla je da će na današnjoj sjednici Kriznog štaba biti uvedene nove epidemiološke mjere.\nBrnabić je objasnila da se te mjere neće odnositi na cijelu zemlju, već da će biti “targetirane” na određeni grad ili opštinu u odnosu na broj zaraženih po glavi stanovnika, ali i istakla da više neće biti “zatvaranja” kakva su bila u martu i aprilu, prenosi B92.\nUpitana da li će nove mjere podrazumijevati zabranu rada klubova, restorana i kafića, jer se najviše zaražavaju mladi, Brnabić nije isključila mogućnost za klubove\n“Vjerovatno je da će se zatvoriti klubovi, vidjet ćemo za restorane. Ekonomija mora da nastavi da radi, restorani, klubovi jesu ekonomija, od budžeta države se plaćaju penzije. Svakako neće biti više onoliko restriktivnih mjera i zatvaranja kao što je bilo”, dodala je Ana Brnabić.\nana brnabiccovid 19\nPet novozaraženih osoba iz Trebinja i po jedna iz Gacka i Ljubinja


Dinar će u ponedeljak, 15. jula neznatno promeniti vrednost prema evru i zvanični srednji kurs biće 117,7365 dinara za jedan evro, što će biti najjača vrednost dinara u ovoj godini, objavila je Narodna banka Srbije (NBS).\nDinar će u ponedeljak, 15. jula, imati novu rekordnu vrednost prema evru u ovoj godini i zvanični srednji kurs iznosiće 117,7365 dinara za evro, što je neznatna promena u odnosu na danas, objavila je Narodna banka Srbije.\nDinar od ponedeljka na novom rekordu, NBS kupila 60 miliona evra\nBeograd -- Dinar će u ponedeljak, 15. jula, imati novu rekordnu vrednost prema evru u ovoj godini i zvanični srednji kurs iznosiće 117,7365 dinara za evro. To je neznatna promena u odnosu na vrednost u petak, objavila je Narodna banka Srbije.\nDinar će u ponedeljak, 15. jula, imati novu rekordnu vrednost prema evru u ovoj godini i zvanični srednji kurs iznosiće 117,7365 dinara za evro. To je neznatna promena u odnosu na vrednost u petak, objavila je Narodna banka Srbije.


Masivni, potpuno obojeni materijal površine RAUVISIO mineral / Hanex Solid Surfaces je višenamenski materijal sa optikom sličnom kamenu, topao, prijatan na dodir i izuzetnih karakteristika obrade. U pogledu oblasti primene, praktično nema ograničenja – mineralni materijal se može koristiti u kuhinjama, kupatilima, kancelarijama, javnim prostorima, restoranima, hotelima, laboratorijama, kao i u oblasti medicine.\nOsim što se koristi kao površina za nameštaj, izdržljivi mineralni materijal je idealan za kuhinjske sudopere, umivaonike, tuš kade, pa čak i kade.\nGlatka površina nameštaja bez pora, otporna na UV zrake, koja se lako održava\nKofer sa uzorcima se može dobiti uz doplatu od 100 evra.\nNaš mineralni materijal je dizajnerski povezan sa polimernim staklo-laminatom RAUVISIO crystal. Ovi materijali su izuzetno međusobno usklađeni i sa bojama Bianco, Sabbia, Menta Green i Fumo već postoje četiri savršeno usklađene kombinacije boja.


U Evropskoj uniji je 25. maja 2018. godine stupila na snagu Opšta uredba o zaštiti podataka o ličnosti (GDPR). Njenom usvajanju je prethodila dugogodišnja rasprava u Evropskom parlamentu (2012.- 2014.) i oko 4.000 podnetih amandmana na predloženi tekst. Nakon njenog usvajanja 2016. godine, državama članicama je ostavljeno vreme da donesu nove nacionalne zakone o zaštiti podataka o ličnosti, a na temelju GDPR-a. Za razliku od prethodne Direktive 95/46 o zaštiti podataka o ličnosti koja je predstavljala smernice državama članicama za regulisanje ove pravne oblasti, GDPR se primenjuje direktno na sve članice EU. Pored toga, primena GDPR se ne ograničava isključivo na države članice već na sve pravne subjekte u svetu koji obrađuju podatke o ličnosti lica koja se nalaze u EU (nuđenjem roba i usluga ili praćenjem ponašanja).\nKako je Republika Srbija država kandidat za članstvo u EU, tokom 2018. godine započeta je izrada novog zakona koji bi regulisao zaštitu podataka o ličnosti u skladu GDPR-om. Narodna skupština Republike Srbije usvojila je 21. novembra 2018. godine novi Zakon o zaštiti podataka o ličnosti (ZZPL), a njegova primena odložena je za 21. avgust 2019. godine. ZZPL zapravo je prepisani GDPR, uz određene izuzetke koji se odnose na preuzimanje određenih članova iz Direktive EU 2016/680 o zaštiti pojedinaca u vezi s obradom podataka o ličnosti od strane nadležnih organa u svrhe sprečavanja, istrage, otkrivanja ili progona krivičnih dela ili izvršavanja krivičnih sankcija i o slobodnom kretanju takvih podataka. Osnovnu razliku između GDPR-a i ZZPL-a predstavlja teritorijalno važenje pa tako ZZPL štiti sva lica koja se nalaze teritoriji Republike Srbije.\nDate: Uskoro novi datum\nOn Site / Virtual Instructor Led Training


Turska — nevaljalo čedo Amerike - Sputnjik Srbija\n19:45 15.02.2016 (osveženo 10:24 16.02.2016) Preuzmite kraći link\nSa napadom Turske na Siriju situacija se otela kontroli i preti da se pretvori u regionalni sukob širokih razmera.\nTurski napad na sever Sirije doveo je Vašington u nepriliku. Ankara je rešila da na svoju ruku pokrene vojnu akciju i od subote ne prestaje da bombarduje kurdske jedinice. Time je jasno stavila do znanja da ne namerava da poštuje rusko–američki sporazum o primirju u Siriji koji su u Minhenu postigli šefovi diplomatija dveju zemalja Sergej Lavrov i Džon Keri. Turski premijer Ahmet Davutoglu se oglušio o poziv američkog potpredsednika Džozefa Bajdena da zaustavi napade.\nAnkara je svoju akciju pokušala da opravda time da sirijski Kurdi preko granice doturaju oružje Kurdskoj radničkoj partiji, koja važi za terorističku organizaciju u Turskoj, ali Vašington za to nije našao dokaze.\nZa Tursku, kao i za Saudijsku Arabiju, cilj učešća u koaliciji koju predvode SAD nije borba protiv DAEŠ–a, već rušenje sirijskog predsednika Bašara el Asada, predstavnika njima omraženih alavita koje podržava Iran.\nZa Vašington to više nije prioritet, što je razgnevilo Ankaru i Rijad, koje su najavile da su spremne da se direktno uključe u sirijski sukob. Dok saudijski borbeni avioni sleću u tursku bazu, vlasti Saudijske Arabije i Ujedinjenih Arapskih Emirata poručuju da će poslati trupe u Siriju. Demonstrirajući odlučnost, dvadesetak sunitskih zemalja je preko noći organizovalo vojne manevre u Saudijskoj Arabiji.\nUkoliko se to desi, ukoliko Turska uz pomoć Saudijske Arabije direktno napadne Siriju, Iran neće sedeti skrštenih ruku, ali ni Rusija. Moskva, koja iz vazduha podržava sirijsku vojsku, poručila je da će, ukoliko se Ankara ne zaustavi, vojno pomoći i sve druge snage koje se suprotstavljaju turskoj agresiji.\nU Moskvi smatraju da je Turska u pat poziciji, jer nema podršku Zapada, kao i da njene akcije u Siriji prete da joj se vrate kao bumerang, u vidu partizanskog rata na istoku zemlje gde žive Kurdi.\n„Turska je sama sebe saterala u ćošak. Ona je praktično u izolaciji, jer su i SAD i Francuska veoma nezadovoljne zbog činjenice da Turska pretvara sirijski konflikt u tursko–kurdski rat. Kao drugo, ruska operacija protiv terorista DAEŠ–a je poremetila turske planove na Bliskom istoku. Šta bi Turska mogla da uradi u takvoj situaciji? Da započne vojnu konfrontaciju sa Rusijom? Ankara to neće uraditi jer shvata da SAD i NATO neće podržati njene poteze. Šta joj preostaje? Da daje prazne izjave“, kaže Aleksej Piljko, direktor Evroazijskog komunikacionog centra u Moskvi.\nOvaj analitičar smatra da Turska nije spremna za rat sa Rusijom, ali ni za uvođenje trupa u Siriju, jer za to nema ni vojni ni ekonomski kapacitet.\n„Erdogan sve češće pravi nepromišljene, iracionalne poteze. Ukoliko tursko rukovodstvo bude prešlo crtu, na Bliskom istoku će započeti rat nalik arapsko–izraelskim ratovima iz 40–ih i 70–ih godina prošlog veka i on će sigurno imati mnogo ozbiljnije posledice od onog što se trenutno dešava u regionu“, ističe Piljko.\nSa druge strane, SAD nisu zainteresovane da se direktno uključe u sukob u zemlji koju ne vide kao „vitalno“ važnu za svoje interese. Odluka njenih glavnih saveznica u regionu, Turske i Saudijske Arabije, dovodi njenu vojnu strategiju u Siriji u ćorsokak. Ta strategija se zasniva na vazdušnoj kampanji i obuci i naoružanju trupa na terenu. Među lokalnim snagama koje je Vašington podržavao su i kurdske jedinice na severu Sirije, iste one koje sada bombarduju turske snage.\nKurdske snage su, zahvaljujući podršci ruske avijacije sirijskoj vojsci, uspele da osvoje teritorije na severu zemlje, u blizini granice sa Turskom. Partija demokratskog jedinstva je saopštila da su te pozicije preuzeli od džihadista iz Nusra fronta, sirijske Al Kaide. Turska artiljerija je ubrzo potom otvorila vatru na kurdske snage.\n„Da li oni žele da tamo ostane Nusra front ili da te pozicije zauzmu sirijske vlasti?“, pitao je lokalni kurdski lider, poručujući da se oni bore ne samo za Kurde, već i Arape, Jevreje i hrišćane.\nDok Ankara najavljuje da će pojačati vojne akcije kako bi sprečila da sirijski Kurdi zaokruže teritoriju koju drže duž njene granice, strahujući od nekog budućeg Kurdistana, kurdske snage napreduju ka gradu Tel Rifatu, koji je u rukama salafista iz Nusra fronta.\nVašington se tako našao u paradoksalnoj poziciji lidera koalicije protiv ekstremista iz DAEŠ–a čiji saveznik bi na svojim granicama radije da vidi pripadnike Al Kaide nego Kurde.\nAmerikanci plaćaju cenu što su odbili ponuđenu ruku Moskve koja je u septembru predložila stvaranje zajedničke koalicije u borbi protiv DAEŠ–a. Vašington je zatvarao oči pred podrškom koju je Turska pružala radikalnim islamistima u borbi protiv sirijskog predsednika. Rezultat je da se situacija u Siriji otela kontroli i preti da se pretvori u regionalni sukob širokih razmera.


HomeSportNastavak radova na obnovi zgrade Kajakaškog kluba „Obilić“ u Novom Kneževcu\nNovi Kneževc/Novi Sad, 8. april – „Radovi na kompletnoj obnovi zgrade Kajakaškog kluba „Obilić“ u Novom Kneževcu, koje zajednički finansiraju Pokrajinski sekretarijat za sport i omladinu i Opština Novi Kneževec, biće završeni tokom leta. Time će se, posle skoro pet decenija od osnivanja kluba, obezbediti odlični uslovi za razvoj kajakaškog sporta na Tisi“, izjavio je danas pokrajinski sekretar za sport i omladinu Dane Basta nakon što je sa predsednikom Opštine dr Radovanom Uverićem potpisao ugovor o finansiranju druge faze rekonstrukcije tog objekta.\n„Ovde u KK ‘Obilić’ zajednički ćemo obezbediti veoma dobre uslove za treninge kajakaša, a sa rukovodstvom Opštine razgovarao sam o daljem ulaganju u razvoj sportske infrastrukture u Novom Kneževcu“, istakao je Basta.\nUverić je naglasio da „Obilić“ postoji od 1974. godine i da je ovo prva rekonstrukcija objekta od kada je klub osnovan. On je naveo da će veliki broj dece koja treniraju u njemu uskoro imati mnogo bolje uslove za bavljenje sportom, te da će pored prostora za skadištenje opreme biti izgrađena teretana i svlačionice.\nJOŠ JEDNA U NIZU DONACIJA KABINETA MINISTRA TONČEVA\nObaveštenje o sahrani maestra Miodraga Janoskog


Reprogramirani stečaj najbolje rješenje za privatizaciju Pobjede – Bankar.me\nJuly 9, 2014 BERZA, CRNA GORA, SVE VIJESTI Leave a comment\nPrije svega trebalo bi definisati da li postoji interesovanje da se Pobjeda kao list sačuva, da se definiše broj izvršilaca koje bi budući investitor bio spreman da prihvati kao i da se definiše status i investiranje u štampariju. Poše današnja Pobjeda.\nZatim da se iz privatizacije izdvoji objekat Pobjede koji je u vlasništvu države.\nVujović je Dnevnim novinama kazao da prije odluke o privatizaciji Pobjede treba imati u vidu kako rij ešiti probleme koji su tokom proteklih godina nastali u tom dnevnom listu.\n“Radi se o obavezama koje ima Pobjeda prema državi, zaposlenima, dobavljačima, a tu su i kreditna zaduženja. To je ukupno oko osam miliona eura”, rekao je Vujović.\nPrema riječima Vujovića Pobjeda je šest miliona kreditno zadužena, preko 1,2 miliona su obaveze prema državi, 360.000 eura iznose obaveze prema radnicima, dok je oko 650.000 eura duga prema dobavljačima.\nPrema njegovoj ocjeni, postoji mnogo otvorenih pitanja koja treba riješiti u postupku privatizacije, a za koje je teško očekivati da će ih investitor preuzeti na sebe.\n“Treba sve analizirati i vidjeti da li investitor nudi nešto prihvatljivo, je li zainteresovan da sačuva štampariju i Pobjedu kao dnevni list sa dugom tradicijom, i koliko bi radnika zaposlio. U tom slučaju bi bilo dobro sprovesti privatizaciju, odnosno izabrati investitora”, smatra Vujović. On ističe da je na osnovu svega toga najrealnije sprovesti reprogramirani stečaj, odnosno program reorganizacije kroz koji će se riješiti dio problema.\n“Pitanje je da li u takvim uslovima postoji interesovanje investitora i da li je to moguće uz obaveze koje Pobjeda ima kroz tekuće poslovanje”, kazao je Vujović.\nPobjeda piše da je Vujović rekao da nema saznanja da je u skorije vrijeme bilo interesovanja investitora za Pobjedu najstarijeg lista u Crnoj Gori koji u oktobru slavi 70 godina postojanja.\nVećinski vlasnik naj starijeg novinskog preduzeća u Crnoj Gori je država, kojoj pripada 86 odsto udjela, dok ostali akcionari imaju manje od jedan odsto dionica.\nPOJMOVIGarancije za Pobjedu Gubitak Pobjede Pobjeda Pobjeda se gasi Pobjeda u stečaju Skupština akcionara POBJEDA Vlada preuzima Pobjedin dug Vlada preuzima Pobjedu\nPrevious Aforizam dana\nSljedeći Nafta svaki dan sve jeftinija\nCijene nekretnina će i dalje padati


Uvod u iOS SDK\nXcode je integrisano razvojno okruženje koje je razvila kompanija Apple i koje sadrži pakete alata za razvoj softvera za macOS, iOS, watchOS i tvOS operativnih sistema. Na ovom kursu detaljno ćete se upoznati sa Xcode razvojnim okruženjem, kao i sa frameworkom UIKit, najčešće korišćenim framework u razvoju iOS aplikacija.\nOpis i cilj kursa Uvod u iOS SDK\nKurs obrađuje osnovne koncepte potrebne za razvoj iOS aplikacija. Početak kursa upoznaje polaznika sa razvojnim okruženjem Xcode kompanije Apple, koje se koristi za razvoj razlititih iOS, macOS, watchOS i tvOS aplikacija. Sledeća tema kursa jeste framework UIKit, najčešće korišćeni framework u razvoju iOS aplikacija. Tokom upoznavanja sa frameworkom, prikazane su različite kontrole koje mogu biti prikazane na korisničkom interfejsu. U kursu će biti prikazano i na koji način se kreira automatski layout, što znači da će interfejs aplikacije biti prilagođen za različite dimenzije ekrana, kako za iPhone tako i za iPad.\nDrugi deo kursa prikazuje na koji način jedna iOS aplikacija živi u memoriji uređaja i kada prelazi u koje stanje. Nakon toga prikazuju se kompleksne korisničke kontrole, koje se mogu susresti u gotovo svakoj malo složenijoj iOS aplikaciji, i njihova upotreba. Poslednji deo kursa upoznaje polaznika sa radom sa udaljenim resursima i načinima na koje se šalju zahtevi na server i dobijaju odgovori. Rad sa udaljenim podacima važan je zato što gotovo svaka iOS aplikacija komunicira sa nekim udaljenim resursima na serveru i sa njega dobija potrebne podatke.\nCilj ovog kursa je upoznavanje polaznika sa alatima potrebnim za razvoj iOS aplikacija, potrebnim okvirima i Xcode razvojnim okruženjem i njihovom upotrebom prilikom razvoja aplikacije. Polaznik će biti osposobljen da kreira kako jednostavne tako i složenije iOS aplikacije, koje bi mogle da čuvaju podatke korisnika i pribave podatke sa servera upotrebom API-a. S obzirom na to da većina aplikacija bez internet konekcije ne bi imala nikakvu upotrebu, sticanje znanja za rad sa udaljenim podacima je veoma važno.\nPolaznik će biti osposobljen da razume šta su to programske niti i koji procesi se odvijaju na kojoj niti, te da na ispravnim mestima kreira određene zadatke i upotrebljava podatke u aplikaciji i prikazuje ih korisniku na ekranu. Pored toga, razumeće šta je to auto layout i na koji način se kreira korisnički interfejs koji će biti u stanju da se prilagođava dimenzijama ekrana različitih uređaja. Polaznik će ovladati razvojnim okruženjem Xcode, okvirom UIKit i primenom programskog jezika Swift u razvoju iOS aplikacija.\nUpoznavanje sa XCode Interface Builder-om\nUvod u UIKit\nRadna povrsina (project navigator, Editor zona, Toolbar, Utility zona i Dibag zona)\nDetekcija i ispravljanje gresaka\nRad sa Storyboard-ovima\nKreiranje i povezivanje view kontrolera\nRad sa pogledima (svojstva i operacije nad pogledima)\nLabel kontrola, taster\nProgramabilno i deklarativno kreiranje kontrola\nRasporedjivanje kontrola na pogledu i auto layout\nKontejneri i kompleksne kontrole\nSegues i Navigacioni kontroler\nRad sa Tab Bar kontrolerom\nŽivotni ciklus iOS aplikacije\nŽivotni ciklus View kontrolera\nAnatomija iOS aplikacije\nRad sa model view kontrolerom\nNapredni rad sa TableView kontrolom\nRad sa fajl sistemom\nRad sa plist datotekama\nRad sa sistemskim view kontrolerima\nKreiranje kompleksnih korisničkih kontrola\nRad sa udaljenim podacima\nRad sa udaljenim resursima (HTTP i URLSession)\nJSON enkoding i dekoding\nAsinhroni zahtevi i konkurencija\nKurs Java Web Services and XML


Borenović: Oni koji se kunu u BiH vode zemlju u pogrešnom pravcu | BL Portal\n“Rezolucijom usvojenom na Kongresu SDA, koja je potpuno neprihvatljiva za srpski narod i Republiku Srpsku, SDA sebe trajno isključuje iz bilo kakvih dogovora i potencijalnih koalicija sa bilo kojom strankom iz Republike Srpske koja drži do Dejtonskog sporazuma i poštuje ustavno uređenje ove zemlje”, rekao je danas predsjednik PDP-a Branislav Borenović.\nBorenović je naveo da se SDA, umjesto da ide naprijed, modernizuje, kao najveća stranka bošnjačkog naroda radi na što boljem odnosu sa drugim narodima, vraća u mračnu prošlost, ali da će njihovi “snovi o Republici Bosni i Hercegovini ostati samo mrtvo slovo na papiru njihove Rezolucije”.\nOn je takođe istakao da nikakve reorganizacije i regionalizacije BiH ne dolaze u obzir:\n“Imali smo slične pokušaje u prošlosti, poput Prudskog sporazuma, a što se nas tiče, Republika Srpska je trajna kategorija, međunarodno verifikovana i kao mnogo puta do sada, odoljećemo pokušajima da se pravi unitarna BiH”.\nBorenović se osvrnuo i na najavu SDA da neće odustati od ukidanja imena Republike Srpske:\n„Prije nekoliko mjeseci, nakon apelacije Bakira Izetbegovića za promjenom imena Republike Srpske, poslanici PDP-a su podnijeli inicijativu da Senad Bratić, potpredsjednik NSRS iz reda SDA, bude smijenjen, smatrajući da u rukovodstvu najvišeg zakonodavnog tijela Srpske ne može sjediti neko ko dolazi iz stranke koja hoće da je ukine. Nažalost, tada nismo podržani u Narodnoj skupštini i vidjećemo da li će vladajuće stranke u Republici Srpskoj promijeniti stav po tom pitanju i sačuvati dostojanstvo Srpske. Danas se, kao nikad do sada, jasno pokazuje da oni koji se kunu u BiH, poput SDA, zemlju vode u potpuno pogrešnom pravcu“, zaključio je Borenović.\nSnimile ih kamere: Pogledajte kako nastaju divlje deponije


(FOTO) PLAN ZA SAVSKI TRG: Uz spomenik Stefanu Nemanji, plato ispred Železničke stanice izgledaće ovako\n15.09.2017. 14:10h 15.09.2017. 14:21h\nBEOGRAD - Grandiozni spomenik Stefanu Nemanji biće podignut na novom Savskom trgu u Beogradu, ispred zgrade Železničke stanice, koja će postati Muzej srpskog srednjeg veka.\nDo kraja sledeće godine biće završeno uređenje Savskog trga, kojim će dominirati Nemanjina bronzana statua, pišu Novosti.\nPlato će dobiti kružni oblik, a saobraćaj će se odvijati po njegovim obodima. Beograd će tako dobiti još jedan atraktivni trg sa spomenikom u središtu. Otkrivanje statue, planirano za početak 2019. godine, na najbolji način uveličaće obeležavanje 800 godina od sticanja autokefalnosti Srpske pravoslavne crkve, poručio je gradski menadžer.\nDa utemeljivač srpske državnosti Stefan Nemanja, osim brojnih zadužbina, nikada nije dobio dostojan spomenik u Srbiji, podseća generalni sekretar predsednika republike Nikola Selaković. Odavanju ove vrste počasti, kako navodi, dodeljen je epitet jednog od prioritetnih zadataka na polju nacionalne kulture\nPomenuta lokacija postati jedan od najatraktivnijih trgova u Beogradu koji zaslužuje monumentalni spomenik. Autorima koji će se posvetiti osmišljavanju izgleda figure preporučeno je da Stefana Nemanju prikažu u stojećem stavu kao velikog župana Raške. Vladar će, najverovatnije, biti „odeven” u jednostavniji sakos (aristokratska odežda srednjeg veka), a na glavi će nositi velikožupanski venac. Autorima je sugerisano da ga prikažu kao čoveka zrelih godina, sa pripasanim ali neisukanim mačem i Hilandarskom poveljom u rukama.\nKonkursna procedura predviđa i novčane nagrade za autore najuspešnijih rešenja za spomenik. Prva nagrada vredna je šest miliona dinara, a kreatori drugoplasiranih i trećeplasiranih radova dobiće tri miliona odnosno milion dinara. Vajarski predlog na osnovu kojeg će biti ovekovečen osnivač dinastije Nemanjića izabraće eminentni žiri u kome će se naći i najugledniji srpski slikari i vajari.\n(Kurir.rs/Večernje novosti/Beoinfo/Foto: Beoinfo)\nOd A do Š: Saznajte više o najboljem provodu u prestonici i s nama istražite Rimski bunar\nStefan NemanjaspomenikuređenjeSavski trg


Evo koliko nas koštaju poslanici iz Bujanovca - Bujanovačke\nPočetna NASLOVNA Evo koliko nas koštaju poslanici iz Bujanovca\nBujanovačke15. jan 2022.NASLOVNA, POLITIKA0\nMitrović i Hasani\nBujanovac, 15. januar 2022. Narodni poslanik Srpske napredne stranke (SNS) iz Bujanovca Nenad Mitrović inkasirao je tokom prošlog mandata u Skupštini Srbije (2016-2020) 8,38 miliona dinara na ime plate, poslaničkog dodatka i troškova putovanja.\nŠef bujanovačkih naprednjaka se nalazi na desetom mestu na listi poslanika sa najvišim isplatama za period od 2016. do 2020. godine koju je objavio Centar za istraživačko novinarstvo Srbije (Cins) u bazi podataka pod nazivom „Koliko košta poslanik“.\nNeto plate Mitrovića građane su koštale 3,4 miliona, a putni troškovi i korišćenje sopstvenog automobila za putovanja na sednice parlamenta dodatnih 3,6 miliona dinara.\nNa ime poslaničkog dodatka mu je isplaćeno 1,3 miliona dinara.\nMitrović je zapravo kao narodni poslanik prihodovao znatno više, s obzirom da je kao naprednjak u Skupštini Srbije od 2014. godine do danas.\nNjegov poslanički staž dodatno uvećava i mandat u sazivu od 2004. do 2007. godine, a tada je u Skupštinu dospeo sa liste Srpske radikalne stranke (SRS).\nNa listi od 402 poslanika nalazi se i drugi poslanik iz Bujanovca Šaip Kamberi, šef odborničke grupe „Ujedinjena dolina – SDA Sandžaka u aktuelnom sazivu od juna 2020. godine.\nOn je bio poslanik i u periodu od 2014. do 2016. godine u kojoj je mu je na ime plata, putnih troškova i poslaničkog dodatka isplaćeno oko 710.000 dinara.\nKamberijev politički saborac iz Partije za demokratsko delovanje (PDD) Fatmir Hasani, aktuelni direktor Sportskog centra „Mladost“, Skupštinu je koštao 7,64 miliona dinara u mandatu od 2016. do 2020. godine.\nZa Hasanijeve plate izdvojeno je oko 3 miliona dinara, putne troškove 3,3 miliona, a za poslanički dodatak 1,2 miliona dinara.\nBujanovački poslanici su od Skupštine Srbije za četiri godine naplatili ukupno 16,72 miliona dinara.\nCINS je podatke dobio od Narodne skupštine Republike Srbije putem Zakona o slobodnom pristupu informacijama od javnog značaja.\nTAGfatmir hasani nenad mitrović plate poslanici Šaip Kamberi skupština srbije\nPrevious PostNovak izgubio spor, čeka deportaciju iz Australije Next PostJoš 22 Bujanovčana pozitivna na kovid


“Obezbijediti udžbenike za treći i četvrti razred” Milanović smatra da Ministarstvo može pomoći lokalnim zajednicama – Banjaluka24\nNakon što su iz resornog ministarstva medijima odgovorili da ne mogu učestvovati u obezbjeđivanju besplatnih udžbenika za učenike osnovnih škola sa područja samo jedne jedinice lokalne samouprave, odnosno Banjaluke, Milanović poručuje da postoji drugi način.\n– Ako još nema mogućnosti da se svim razredima obezbijede besplati udžbenici u Republici Srpskoj onda se može krenuti od toga da se uz prvi i drugi razred, obezbijede besplatni udžbenici za treći i četvrti. To je već jedan korak ka ostvarivanju inicijative koja je podržana u Narodnoj skupštini 2019. godine, a to je da svi osnovci u Srpskoj imaju besplatne udžbenike – rekao je Milanović.\n– Besplatni udžbenici za treći i četvrti razred bili bi od koristi i onim opštinama koje nemaju uslove da svim osnovcima obezbijede besplatne udžbenike, ali i onima koji su na dobrom putu da to ostvare, da to urade što prije. Ovo je odluka koja bi pomogla i Banjaluci da svi osnovci na jesen imaju besplatne udžbenike, a pri tome niko ne bi bio diskriminisan, naprotiv. Uz besplatne udžbenike za osnovce u Banjaluci, ovakav potez Ministaratva prosvjete pomogao bi mnogim lokalnim zajednicama da isto urade – rekao je Milanović.


Velikani uz SOS kanal, Vučić na potezu - Smedia\nVelikani uz SOS kanal, Vučić na potezu\n07.11.2016 | 17:36\nBivši sportisti, državni reprezentativci i sportski radnici i funkcioneri poslali su danas otvoreno pismo premijeru Srbije Aleksandru Vučiću sa molbom da spreči gašenje sportske televizije SOS kanal, zatraživši da se toj televiziji omoguće isti uslovi kao i konkurenciji.\nInicijator ideje je nekadašnji košarkaški reprezentativac Žarko Varajić, a pismo je potpisalo ukupno 49 sportista.\nOni su u pismu Vučiću naveli da je sport više od fizičke aktivnosti, već da je "snaga koja spaja, ujedinjuje, prezentuje svoju sredinu i predstavlja progres u svakom društvu". Sportisti su ocenili da je premijer tu "snagu" "prepoznao bolje i snažnije" nego bilo ko pre njega, kao i da će se stipendije, dotacije i izgradnja infrastrukture "višestruko vratiti" Srbiji u budućnosti.\n"Pre 20 godina sve ovo je prepoznao jedini domaći sportski televizijski kanal SOS,...


Scenski prikaz Sarajevskog atentata „Pobunjeni anđeli“ | Андрићград\nScenski prikaz Sarajevskog atentata\nU okviru obilježavanja 100 godina od Sarajevskog atentata i početka Prvog svjetskog rata, otkrivan je veliki mozaik „Mlada Bosna“ na zidu bioskopa „Dolly Bell“ u Andrićgradu na kojem su predstavljeni vidovdanski heroji Gavrilo Princip i mladobosanci, rad magistra slikarstva iz Beograda Bisenije Tereščenko.\nNakon toga, na ulicama Andrićgrada prikazana je rekonstrukcija Sarajevskog atentata u scenskom prikazu u tri čina – „Pobunjeni anđeli“, rađenom prema ideji Emira Kusturice.\nOvaj scenski prikaz predstavlja Sarajevski atentat sa savremenim konotacijama, u kojem su u prvom činu Gavrilo Pricip i mladobosanci sa krilima anđela dži-pi-esom dovedeni do austrougarskog prestolonasljednika Franca Ferdinanda.\nU drugom činu prikazano je suđenje Gavrilo Pricipu i mladobosancima, u kojem su, između ostalih, igrali glumci Nebojša Glogovac, Nenad Jezdić, Zoran Cvijanović… Treći čin odnosio se na komemoraciju srpskim žrtvama u Prvom svjetskom ratu.\nPrije scenskog prikaza „Pobunjeni anđeli“, u kojem je učestvovalo oko 300 glumaca i statista, na trgu su nastupili „No smoking orkestra“ i orkestar violiniste Nemanje Radulovića.\nSvečanost otvaranja grada od kamena i obilježavanja 100 godina od početka Prvog svjetskog rata završena je na Trgu Petra Drugog Petrovića NJegoša velikim vatrometom i kocertom čuvenog Akademskog hora ruske armije „Aleksandrov“.\nU Multipleksu „Doli Bel“ u popodnevnim časovima prikazan je film „Atentat, Sarajevo 1914″ austrijskog reditelja Andreasa Prohaske. U ovom filmu, rađenom u produkciji nacionalne austrijske televizije i njemačke televizije, prikazane su istorijske činjenice u vezi sa Sarajevskim atentatom, kojima se negira umiješanost Srbije u Prvi svjetski rat.\nPromovisana je i knjiga „Sarajevski atentat – povratak dokumentima“ autora Miroslava Perišića, u izdanju Andrićevog instituta i Arhiva Srbije, kao i Međunarodni istorijski časopis „Vekovi“ u izdanju Andrićevog instituta i junski broj „Istorijskih svesaka“.\nCjelokupan program rađen je prema ideji Emira Kusturice, a u realizaciji režisera Milana Neškovića


Omladinski fond “I naš glas treba da se čuje”: Poziv za podnošenje predloga projekata – ICR\nPočevši od 16. januara 2020, zvanično smo objavili otvoreni poziv za podnošenje projektnih predloga za omladinski fond „I naš glas treba da se čuje“ u okviru projekta Mladi Balkana za Evropu.\nOpšti cilj poziva za podnošenje projektnih predloga je poboljšanje i razvoj participativnih omladinskih politika i jačanje lokalne demokratije u zajednicama Zapadnog Balkana kroz podršku lokalnim omladinskim organizacijama koje podstiču aktivno građanstvo i učešće mladih na lokalnom nivou.\nSmernice za prijavu i dokumente potrebne za podnošenje projektnih predloga možete pronaći na linkovima ispod.\nKompletirani projektni predlozi treba da bude dostavljeni na RYCEYouthFund@centaronline.org do 28. februara 2020. u 15:00 po srednjeevropskom vremenu.\nPredmet (Subject) elektronske pošte treba da bude: Ime države_ YouthFund _Ime aplikanta (Primer: Serbia Youth Fund Center for Democracy Foundation)\nAko su Vam potrebne dodatne informacije, sva pitanja možete poslati e-poštom najkasnije do 14. februara 2020. na adresu QAYouthFund@centaronline.org, sa jasnom naznakom koja upućuje na ovaj poziv za podnošenje predloga projekata.\nTagged LDA Subotica


Govedarica: Zalažemo se za demokratske i dostojanstvene izbore | | Trebinje Danas\nGovedarica: Zalažemo se za demokratske i dostojanstvene izbore\nKandidat Saveza za pobjedu /SzP/ za predsjednika Republike Srpske Vukota Govedarica rekao je sinoć u Trebinju da se zalaže za demokratske, dostojanstvene i slobodne izbore.\n“Zajedno sa narodom idemo do pobjede i da vratimo Srpsku narodu”, rekao je Govedarica.\nOn tvrdi da aktuelna vlast u Srpskoj “živi u strahu koji liječi tako što zastrašuje narod”.\n“Želimo zajedno sa narodom da doprinesemo da ne pobijede one politike koje rade protiv interesa naroda sve ove godine”, naveo je Govedarica.\nKandidat SzP za srpskog člana Predsjedništva BiH Mladen Ivanić rekao je da vlast u Republici Srpskoj, nakon špijuna i neprijatelja, sada izmišlja i nemire.\nOn kaže da je to rezultat prvenstveno toga što se vlast boji rezultata izbora, dok u SzP znaju da je njihova pobjeda već sigurna.\n“Vlast pozivamo da se smiri, da se opusti, jer izbori nisu bitka na život i smrt, već jedan lijep demokratski dan u kome će narod iskazati svoju volju”, naveo je Ivanić.\nNosilac izborne liste SDS-a za Parlamentarnu skupštinu BiH iz Izborne jedinice tri Mirko Šarović rekao je da Republika Srpska ide potpuno pogrešnim putem.\n“Umjesto ratnih tema treba da otvaramo fabrike i nova radna mjesta, a umjesto unutrašnjeg konflikta, koji je očigledan u Srpskoj, treba graditi unutrašnje razumijevanje i narodnu slogu”, poručio je Šarović.\nNosilac liste SDS-a za Narodnu skupštinu Republike Srpske iz Izborne jedinice devet Branko Butulija istakao je da ova stranka još od 2006. godine upozorava na neodgovornu politiku, koja je dovela do podjele među Srbima.\nNosilac liste PDP-a za Narodnu skupštinu Republike Srpske iz Izborne jedinice devet Ljubiša Krunić rekao je je da će SzP ostvariti veliku pobjedu i imati siguran mandat u Hercegovini.\nOn je rekao da će se za Srpsku boriti svim srcem, dušom, znanjem i umijećem, kako bi bilo bolje običnom narodu.\n“Oslobodićemo 10.000 radnih mjesta na budžetu na način da jedan čovjek neće moći da zarađuje tri plate po različita osnovama, već će biti jedna plata jedan matični broj”, pojasnio je Krunić.\nPrema njegovim riječima, prioritet će im biti donošenje zakona o porijeklu imovine, posao, pravda i dostojanstvo za sve građane Republike Srpske.


iAnatomija: Stigao novi YouTube\nPre par dana smo vam pokazali nacin kako da omogućite novi YouTube, a danas je on dostupan svima. Novi redizajnirani izgled sajta sa preko 20 milijardi pregleda mesečno konačno je ugledao svetlost dana.\n"Danas vam predstavljanju novu naslovnicu, dizajn kanala i svež sloj digitalne farbe", napisano je na zvaničnom blogu povodom predstavljanja novog izgleda YouTube servisa.\nNovim dizajnom trebalo bi da se olakša korišćenje ovog servisa i dolazak do omiljenih kanala. Sada je tu meni, koji se nalazi na levoj strani ekrana, a gde možete napraviti listu svojih omiljenih kanala, uvezati svoj YouTube nalog sa Facebookom ili Google Plusom, a kroz ta i druga unapređenja, iz Googlea vas sprovode kratkim videom.\nUkoliko to nije dovoljno, kada prvi put posetite novu stranicu imaćete priliku da prođete kroz instrukcije, a pomoć uvek možete pronaći u Help centru.\nDa li vam se dopada novi YouTube?


Novi Pazar odustao od kupovine lokacije za toplanu na biomasu\nGrad Novi Pazar odustao je od potpisivanja ugovora za kupovinu fabrike za preradu otpadnih voda, kotlare i još nekoliko pomoćnih objekata tekstilnog preduzeća Raška u stečaju, na lokaciji na kojoj je bila predviđena izgradnja nove toplane na biomasu, potvrđeno je radiju Sto plus u lokalnoj samoupravi.\nGrad je početkom decembra ponudom od 84 miliona dinara (oko 710.000 evra) pobedio na javnoj licitaciji za kupovinu tih objekata, što je bila gotovo šestostruko veća cena od početne.\nNakon odustajanja lokalne samouprave, stečajni upravnik će objekte ponuditi novopazarskom preduzetniku Ameru Hadžifejzoviću koji je, kao fizičko lice, tokom nadmetanja za njih ponudio 78 miliona dinara (oko 660.000 evra).\nProjekat izgradnje toplane na biomasu vredan 3,6 miliona evra\nNakon ranijeg zastoja u realizaciji projekta izgradnje toplane na biomasu u Novom Pazaru, vrednog 3,6 miliona evra, očekivalo se da će postrojenje biti izgrađeno sledeće godine, u okviru šireg plana za prelazak 10 operatera daljinskog grejanja u Srbiji sa fosilnih goriva na obnovljive izvore energije.\nPočetna » Vesti » OIE » Novi Pazar odustao od kupovine lokacije za toplanu na biomasu


Klub žena Belo Blato realizovao projekat “Organska proizvodnja – šansa za Beloblaćanke!“ - Zavod za ravnopravnost polova\n13.07.2015 | Edukativni programi\nU cilju razvoja ženskog preduzetništva u ruralnim sredinama na području Vojvodine, organizovana je obuka žena “Otvorene škole edukacije” u oblasti organske proizvodnje, pokrenut od strane Zavoda za ravnopravnost polova, i u petak, 10. jula u Belom Blatu realizovan je još jedan projekat „ORGANSKA PROIZVODNJA – šansa za Beloblaćanke“, od ukupno 8 podržanih projekata, u 2015. godini.\nNa edukativno – promotivnom skupu učestvovalo je veliki broj predstavnica ženskih organizacija iz okolnih banatskih naselja kao i svi zaintersovani za primenu i plasman organske proizvodnje.\nU istraživačkom centru u Belom Blatu, prisutnima se obratila Vesna Šijački, direktorka Zavoda za ravnopravnost polova, u vezi ideje, podrške i realizovanih aktivnosti koje afirmišu seoske žene da steknu znanje o organskoj proizvodnji i primene u bio-baštama.\nZatim su sledile prezentacije: „Čudesan svet biobašte“, prof.dr emerita Branka Lazić, „Sertifikat i plasman organskih proizvoda“, Nenad Novaković i „Značaj zaštite prirode i organske proizvodnje kao potencijalni lokalni brend“, mr Olivia Tešić. Nakon edukativnog dela, organizovan je praktičan deo projektnih aktivnosti, obilaskom bio bašta Marike Vrška Jonoš, Anuš Šimon i Gabrijele Gode, učesnice „Otvorene škole edukacije“ i članice Kluba žena Belo Blato, koje su prisutnima predstavile svoje bio bašte, rezultate i razmenile iskustva o primeni usvojenih znanja o organskoj proizvodnji.


„FIKSNA“ CEMT DOZVOLA I U NEMAČKOJ - Kancelarija Ivanović\nKancelarija IvanovićVesti„FIKSNA“ CEMT DOZVOLA I U NEMAČKOJ\n„FIKSNA“ CEMT DOZVOLA I U NEMAČKOJ\nCEMT dozvola je multilateralna dozvola na osnovu koje prevoznik može obaviti neograničen broj vožnji između država članica CEMT-a i u tranzitu preko teritorije jedne ili više država članica CEMT-a, vozilima registrovanim u državi članici CEMT-a. Države članice CEMT-a su države Evropske unije, Lihtenštajn, Norveška i Švajcarska, kao i veliki broj zemalja istočne i jugoistočne Evrope, među kojima je i naša država, ukupno 43 države.\nPojedine države članice CEMT-a, konkretno Austrija, Grčka, Italija, Mađarska i Rusija, ograničile su broj CEMT dozvola koje važe na njihovoj teritoriji. Takve dozvole imaju na sebi crveni pečat sa oznakom države u kojoj ne važe.\nNačin raspodele i dodele dozvola propisan je Uredbom o raspodeli stranih dozvola za međunarodni javni prevoz stvari domaćim prevoznicima. Jedan od osnovnih principa raspodele dozvola, uveden još 2003. godine, je postojanje fiksnog i promenljivog dela. Tako je Uredbom, između ostalog, predviđeno da se prevozniku ponovo dodeljuje CEMT dozvola u fiksnom delu raspodele ukoliko prevoznik podnese zahtev za dodelu CEMT dozvole i ako je prevoznik CEMT dozvolu u posmatranom periodu (1. januar do 30. septembar) koristio efikasno. Pod efikasnim korišćenjem podrazumeva se da je prevoznik CEMT dozvolu koristio najmanje dva meseca u posmatranom periodu i da je za tu CEMT dozvolu nadležno ministarstvo utvrdilo da je ostvaren propisan broj bodova za vožnje obavljene tom CEMT dozvolom (80 i više bodova).\nIstovremeno, u slučaju da efikasnom CEMT dozvolom koja važi na teritoriji Austrije, Grčke, Italije i Rusije, prevoznik nije obavio najmanje onoliko vožnji koliko je propisano, nadležni organ može dodeliti prevozniku drugu CEMT dozvolu.\nBroj CEMT dozvola koji preostane nakon raspodele fiksnog dela, raspodeljuje se prevoznicima kroz promenljivi deo plana.\nZanimljivo je da princip fiksnog i promenljivog dela raspodele primenjuje i Nemačka. Naime, u nedavno objavljenom pozivu Savezne kancelarije za drumski transport (BAG) za podnošenje zahteva za dodelu CEMT dozvola u 2019. godini, stoji da se CEMT dozvola generalno ponovo dodeljuje istom prevozniku ako je podnosilac zahteva dovoljno koristio dozvolu u periodu evaluacije (1. septembar 2017. godine do 31. avgusta 2018. godine). Za ponovnu dodelu CEMT dozvola koje važe na teritoriji Austrije, Italije ili Grčke, CEMT dozvola će ponovo biti izdata nemačkom prevozniku ako je u posmatranom periodu njome obavio najmanje jedan prevoz između Austrije, Italije ili Grčke i države članice CEMT-a u kojoj ne važi Licenca Zajednice. Za ponovno izdavanje CEMT dozvola koje važe u Rusiji, nemački prevoznik mora dokazati da je obavio najmanje tri prevoza između Rusije i treće zemalje za koje mu nisu bile na raspolaganju pojedinačne dozvole za prevoz za i iz trećih zemalja.\nU pomenutom obaveštenju BAG-a stoji i da se CEMT dozvole načelno izdaju za prevoze između dve države članice CEMT-a kod kojih Licence Zajednice ne važi na celoj trasi. Takođe, navodi se i da CEMT dozvole nemački prevoznici mogu koristiti vozilima kategorije „Evro IV bezbedno“ i više osim CEMT dozvola koje važe u Austriji i Rusiji koje mogu koristiti vozilima kategorije „Evro V bezbedno“ i više. Zahtev za dodelu CEMT dozvola za 2019. godinu nemački prevoznici podnose do 1. oktobra 2018. godine.\nViše informacija o CEMT dozvolama i načinu njihovog korišćenja dostupne su korisnicima INFO-centra na stranici Uputstva, obrasci i modeli, u rubrici Pristup tržištu prevoza – dozvole za prevoz.


STRANAČKA PREPUCAVANJA U OPŠTINI RUMA – Šta je po zakonu, a šta nije? | M novine Sremski informativni portal\nM novine Sremski informativni portal > Društvo > STRANAČKA PREPUCAVANJA U OPŠTINI RUMA – Šta je po zakonu, a šta nije?\nPovodom skupštinske odluke o pribavljanju nepokretnosti u javnu svojinu kojom se odobrava neposredna razmena objekta zgrade u kojoj se nalazio bioskop „Tehnika“ i zemljišta pored zgrade za poslovni prostor u JNA ulici, rumske demokrate su prošle subote, 6. februara održale konferenciju za novinare kojoj je prisustvovao i Miroslav Vasin, predsednik Pokrajinskog odbora Demokratske stranke.\nPo rečima Nenada Borovića, predsednika rumskog DS, ova odluka je po njima nezakonita i protivpravna, ali i suprotna i štetna po javni interes.\n– Odlukom je pogažen član 29 Zakona o javnoj svojini, koji reguliše da se nepokretnosti mogu pribavljati u javnu svojinu i otuđivati pod uslovom da je prvo izvršena procena tržišne vrednosti nepokretnosti i to od strane nadležnog poreskog organa – u slučaju lokalne samouprave to je Lokalna poreska administracija, a ako ona nije formirana onda je nadležna republička Poreska uprava. U ovom slučaju procenu su izvršile dve privatne kuće koje te nadležnosti nemaju – smatra Borović.\nDemokrate ističu da posle procene tržišne vrednosti sledi prikupljanje javnih ponuda i određivanje najpovoljnije kroz postupak javnog nadmetanja. Zakon o javnoj svoji dozvoljava (čl. 30) da se može ići i na razmenu nepokretnosti, ali tek ukoliko se do kupca ne dođe kroz javno nadmetanje, ali i tada procenu tržišne vrednosti mora da izvrši samo nadležni poreski organ. Zato će se rumski DS podneti Ministarstvu za državnu upravu i lokalnu samoupravu zahtev za ocenu zakonitosti opšteg akta (odluka doneta na sednici SO Ruma 2. februara), a ako se pomenuta odluka ne ukine, uslediće i krivična prijava.\nDemokrate podsećaju i da se putem javnog nadmetanja otuđila „plava zgrada“ u Glavnoj ulici 119 za koju je dobijeno 186.000 evra i što su oni pozdravili.\n– U svom radu ne vodim se ličnom korišću, a ako je ima spreman sam da odgovaram za to. To su olako i paušalno iznete primedbe i ja apelujem na Demokratsku stranku, ako imaju nešto protiv mene neka sva ta dokumenta što pre dostave nadležnim organima, jer nemam šta da krijem – rekao je na konferenciji za novinare 8. februara, povodom iznetih optužbi rumskih demokrata Slađan Mančić, predsednik rumske opštine.\nOn je dodao da je reč o prljavoj kampanji koja se vodi protiv njega i SNS koja je na vlasti u Rumi, a koja je proteklu godinu završila sa svim izmirenim obavezama (demokrate ostavile dug od 378 miliona dinara), stabilizovanim finansijama, novim investicijama i radnim mestima i koja je na dobrom putu da postane vodeća opština u Sremu.\nSlađan Mančić je rekao da je lokalna samouprava pokušala da zgradu bivšeg bioskopa „Tehnike“, oko koje se i vodi ova rasprava, proda ili izda u zakup, ali da nije bilo zainteresovanih i da zgrada kao takva je sada samo trošak.\n– Formirali smo i komisiju koja vodi posao vezan za razmenu, a njen izveštaj će biti na Opštinskom veću i potom ponovo pred odbornicima. Lokal koji dobijamo u zamenu je funkcionalan i na ime njegovog zakupa možemo godišnje da prihodujemo u opštinski budžet oko 1,5 miliona dinara. Iza celog postupka stoje nadležne službe Opštine, Direkcije za izgradnju Rume i komisija koja se sastoji od stručnih lica i zato mi je neshvatljivo zašto se DS obrušila na ovu razmenu. Moj zadatak je da brinem o interesima Opštine i ceo ovaj postupak je transparentan i javan – rekao je Mančić.\nOn je ukazao i na to da je osporena procena i veštačenje Centra za veštačenje i procene iz Novog Sada, ali da su oni radili i procenu prilikom prodaje „plave zgrade“ na koju demokrate nisu imale primedbi.\nKada je reč o zaštiti opštinskih interesa, Mančić je ukazao da Opština ima dosta lokala i objekata koji se daju u zakup i da su opštinsku odluku o tome menjali u decembru prošle godine upravo da bi se sa zakupcima mogli potpisati novi ugovori u kojima bi te zakupnine bile realno procenjene.\n– Primetili smo da je u preko 30 objekata zakupnina izuzetno niska, a to su ugovori koji su potpisivani kada je DS bila na vlasti. Na primer, za neke objekte početna cena zakupa je bila oko 62.000 dinara, a izdat je za svega 4.977 dinara, dakle cene su višestruko puta niže. Pa ja pitam demokrate koliko su oni oštetili opštinski budžet na ovaj način – istakao je Slađan Mančić.\nOn je dodao da će se uraditi i procena zemljišta pored objekta bivšeg bioskopa „Tehnika“ te da će i to biti predmet ugovora o razmeni, kao i da će se investitor ugovorom obavezati da će, pored što će kompletno renovirati ovu staru zgradu, i zaposliti 20 lica kako je istakao u pismu o namerama.\nNa ovoj konferenciji Mančić je komentarisao i prozivku zbog kupovine nove „škode“, istakavši da je „škoda“ kupljena pre više meseci za 2,9 miliona dinara plus PDV i da tada niko nije imao primedbi na tu kupovinu koja je obavljena u sklopu obnavljanja voznog parka.\n– Imali smo automobile koji su stari petnaestak godina i više nas je koštala njihova česta popravka, tako da smanjujemo i obnavljamo naš vozni park – rekao je Mančić.


Zajednički kominike za medije lidera ŠOS china radio international\nZajednički kominike za medije lidera ŠOS\n2018-06-11 10:05:08 cri\nLideri država članica Šangajske organizacije za saradnju (ŠOS) istakli su povodom priključenja Indije i Pakistana da ŠOS neprestano širi potencijal za saradnju, kao i da je postala jedinstvena, uticajna i autoritativna regionalna organizacija, navedeno je u kominikeu za medije po završetku 18. samita Saveta državnika ŠOS koji je u subotu i nedelju održan u Ćingdaou.\nU okvirima opšte prihvaćenih normi, principa i međunarodnog prava, članice ŠOS pružaju stalnu podršku medijaciji konflikata u Avganistanu, Siriji, na Bliskom istoku i Korejskom poluostrvu, kao i u slučaju drugih sukoba.\nIstaknuto je da je od velike važnosti nastaviti sa primenom Iranskog nuklearnog sporazuma.\nKada je reč o programu saradnje 2019-2021 za borbu protiv terorizma, separatizma i ekstremizma, koji je usvojen na samitu, navedeno je da će dalje promovisati pragmatičnu saradnju među zemljama članicama.\nLideri zemalja ŠOS podržali su program edukacije mladih, kao oblik prevencije od učešća u destruktivnim aktivnostima, a sa samita je omladini upućena zajednička poruka lidera.\nTakođe je istaknut značaj poboljšanja globalnog sistema ekonomskog upravljanja, konsolidacija i razvoj multilateralne trgovine sa središtem u Svetskoj trgovinskoj organizaciji i izgradnja otvorene svetske ekonomije.\nKazahstan, Kirgistan, Pakistan, Rusija, Tadžikistan i Uzbekistan potvrdili su svoju podršku kineskoj inicijativi „Pojas i put", navedeno je u dokumentu.\nKirgistan je preuzeo rotirajuće predsedavanje ŠOS i biće domaćin narednog samita iduće godine.


Faruk Ihtijarević imenovan za sportskog direktora FK Sarajevo - NK Bosna Visoko\nFaruk Ihtijarević imenovan za sportskog direktora FK Sarajevo\nUtorak, 16 avg 2016\nGeneralni direktor Fudbalskog kluba Sarajevo, Dino Selimović, nakon petogodišnjeg perioda, zaključno sa krajem mjeseca septembra, završit će svoj angažman u Bordo klubu.\nSelimović je početkom takmičarske sezone 2011/12 imenovan od tadašnjeg Upravnog odbora FK Sarajevo na funkciju generalnog direktora, a u toku mandata Selimovića, Fudbalski klub Sarajevo, uspio je nakon višegodišnjeg perioda čekanja osvojiti naslov osvajača Kupa BiH, trofej prvaka države i plasirati se u Play Off evropske lige.\nU proteklom periodu, angažmanom rukovodstva kluba i klupske administracije na čelu sa Selimovićem, klub je uspio privući stranog investitora, Vincenta Tana, te je tako riješio nagomilane, višegodišnje finansijske probleme, a u državni budžet vratio više od 2.000.000 KM sredstava poreskih obaveza, nastalih u ranijim godinama.\nKako je saopćeno iz kluba, realizacijom prve faze projekta Trening centra FK Sarajevo, Bordo klub je dobio i svoj dom, a zahvaljujući predanom angažamnu radeći u FK Sarajevo, Dino Selimović stekao je priznanje za najboljeg sportskog radnika u Premijer ligi BiH 2012. godine. Selimović je imenovan, u martu 2015. godine, u Izvršni odbor Evropske klupske Asocijacije, kao predstavnik klubova četvrte subdivizije.\nPo odluci većinskog vlasnika, Tan Sri Vincenta Tana, administrativne poslove u Fudbalskom klubu Sarajevo, koje je obnašao Dino Selimović, preuzet će vršiteljica dužnosti generalne direktorice, magistrica sportskog prava, Sabrina Buljubašić, prva direktorica u historiji Bordo kluba.\nTitulu magistrice sportskog prava stekla je na “ISDE” fakultetu u Madridu, u Španiji, a veliki dio svog života provela je u Sjedinjenim Američkim Državama. U proteklim mjesecima radila je u pravnoj službi FK Sarajevo, na poslovima sportskog prava.\nPrevPreviousVisočka Bosna preuzela čelo tabele u Prvoj ligi Federacije BiH\nNextBosna ide po hat-trick u duelu protiv SlogeNext


Interesantno otkriće: Šta je u vezi Sunca bilo drugačije u prošlosti? - Vesti\nTri područja pritiska\nAstrofizičar Andre Izidoro sa Univerziteta Rice u Hjustonu i njegove kolege napravili su simulacije modela formiranja Sunčevog sistema. One su pokazale da su rano Sunce okruživale “izbočine” područja visokog pritiska plina i prašine. Ova područja visokog pritiska verovatno su nastala kada su se čestice, koje su se kretale prema Suncu zbog njegove snažne gravitacije, zagrevale i isparavale velike količine plina.\nSimulacije pokazuju da su oko mladog Sunca verovatno postojala tri različita područja u kojima su čvrste čestice prelazile u plinovito stanje, nazvana “sublimacijske linije”. U liniji najbližoj Suncu, ili najtoplijoj zoni, u plin se pretvarao čvrsti silikat. U srednjoj liniji u plin se pretvarao led, a u najdaljoj liniji ugljen-monoksid.\nČvrste čestice poput prašine su se u tom periodu sudarale s tim “izbočinama” i počele da se nakupljaju, pokazale su simulacije, te su tako počeli da se stvaraju prstenovi.


Dobra knjiga - Spoljna trgovina uživo - Ekonomija, biznis -\nSPOLJNA TRGOVINA UŽIVO, trideseta knjiga iz oblasti ekonomije uglednog autora dr Milorada Unkovića, na specifičan način objedinjuje teorijske principe i primere iz prakse. Značajan prilog je i poglavlje Međunarodno poslovno pregovaranje, čija je autorka doc dr Gordane Dobrijević. Prvi deo knjige detaljno obrađuje osnovne teorijske i praktične postavke u ovoj oblasti, uključujući i spoljnotrgovinsku dokumentaciju, upoznajući na taj način čitaoca sa osnovama uspešnog spoljnotrgovinskog poslovanja. Drugi deo čini raskošna galerija studija iz ličnog iskustva autora, koji je imao retku priliku da objedini akademski i pedagoški rad i iskustvo u velikim preduzećima, lokalnoj i državnoj upravi. Sa čitaocima je podelio brojne primere i izveštaje iz vremena kada se spoljna trgovina razvijala planski, detaljno, strateški i pažljivo, bilo da je reč o industrijskim gigantima ili zemljama u razvoju. Tako se pruža uvid u praktičnu primenu znanja i veština koji su teorijski objašnjeni u prvom delu knjige i u njihovo funkcionisanje u realnom poslovnom okruženju i određenom trenutku. SPOLJNA TRGOVINA UŽIVO namenjena je podjednako mladim ljudima, studentima i menadžerima koji su tek zaplovili u poslovne vode, kao i iskusnim privrednicima, da se podsete na najbolje prakse u ovoj oblasti i pročitaju niz zanimljivih primera iz spoljnotrgovinskog poslovanja.\nBr. strana: 439\nOva knjiga se bavi složenim fenomenom međunarodne trgovine, objašanjavaju se faktori od kojih ona zavisi, ali i povratne sprege njenog uticaja na opšti privredni razvoj i životni standard stanovništva. Nije zapostavljen ni uticaj spoljne ...


Vučić: Nije trebalo da čekaju 10 dana da bi rekli da traže moju smenu\nBeta 10. aprila 2017. 22:45\nPremijer i novoizabrani predsednik Srbije Aleksandar Vučić izjavio je u ponedeljak uveče da su učesnici „Protesta protiv demokratije“, konačno večeras rekli šta hoće i da nije trebalo da „čekaju deset dana da bi rekli da traže njegovu smenu“.\n„Neki političari danas žele da uvedu novi princip ako nam se nešto ne svidja mi ćemo to rešiti na ulici. Na ulici nećete rešiti ništa“, rekao je Vučić u prvom intervjuu elektronskim medijima u Srbiji posle predsedničkih izbora, na TV Hepi i dodao da neko želi da uvede Srbiju u dugoročnu nestabilnost, a da on to neće dozvoliti.\n„Ništa im nije dovoljno, jer sve mora da se rasturi, da se Srbija rasturi, šta god radili – ne dam im da se rasturi Srbija. Znao sam ko im je meta, uvek kažem da ću zaštiti stabilnost Srbije, zato na demonstracijama nema policije, nema nikoga da ih ometa, radite šta hoćete…,“ rekao je Vučić.\n„Hoćemo da smenimo Vučića, hoćemo da ukinemo demokratiju… to je odmah trebalo da kažu a ne da čekaju deset dana da im neko to smisli, pa da (predsednički kandidat Saša) Janković može da to da traži…“, rekao je Vučić.\nNeke mlade ljude su pokušali da zloupotrebe u političke svrhe, rekao je Vučić i dodao da su\ngradjani Srbije večeras, kada je bilo i najmanje učesnika protesta, došli do onoga što je stvarno suština za proteste.\nRekao sam ranije, pred izbore, da će pokušati da sprovedu „makedonski scenario“ i čekao sam da do toga dodje, došao je dan kada su imali pravo da traže uvid u izborni materijal, naveo je Vučić i dodao da je RIK o izbornom procesu dobila samo 43 prigovora, što je, kako je naveo najmanje u istoriji.\nPrema njegovim rečima, pokušavaće se i s razaranjem parlamenta – „zato nisam u stanju da u potpunosti isključim mogućnost vanrednih izbora, jer u haosu nije moguće raditi“.\nVučić je rekao da svako ko obmanjuje narod mora da snosi posledice, te da se sve videlo odmah jer mu protivkadati nisu čestitali na pobedi.\nBilo bi me sramota da ne čestitam nekome ko je dobio više od 1,5 milion glasova od mene, rekao je Vučić i dodao da mu je do danas samo nekoliko od ukupno 11 protivkandidata čestitalo na pobedi.


Nova Iskra Innovation Lab za novu održivost biznisa i inicijativa : Nova Iskra : Nova Iskra\nNova Iskra Innovation Lab za novu održivost biznisa i inicijativa\nSa velikom pažnjom pratimo razvoj situacije koja nastaje kao rezultat pandemije, analiziramo, sagledavamo i predviđamo moguće ishode i uticaje na naš budući život i rad. Ono što je izvesno je da nam svima predstoji period još veće nestabilnosti, nesigurnosti i opšte ranjivosti.\nSledi period u kojem će mnogi biznisi i inicijative morati da se uhvate u koštac sa brzim promenama, nepredvidivim turbulencijama na tržištu i mnogim drugim izazovima koji će svima dodatno otežati uspostavljanje nove održivosti i finansijske stabilnosti.\nMapiranje realnih potencijala i sagledavanje mogućih izazova za dalji rast i razvoj, unapređenje potencijala tima za inovaciju i razvoj novih proizvoda i usluga kao i prilagođavanje postojećih novonastalim okolnostima i novim potrebama korisnika ili kupaca će postati sastavni deo naših redovnih poslovnih aktivnosti. Iz iskustva znamo da postoji način da ojačate kapacitete vaših menadžera, rukovodilaca i zaposlenih da se sa većom sigurnošću uhvate u koštac sa novim izazovima.\nPažljivom analizom postojećih kapaciteta i potencijala, razumevanjem izazova, konkurencije, i specifičnih potreba vaših korisnika moguće je kreirati strategije za unapređenje i razvoj koje su u skladu sa resursima, kako internim, tako i onim eksternim.\nKroz aktivnosti Nova Iskra Innovation Lab-a, već osam godina pomažemo kompanijama, organizacijama, startapima i preduzećima da unaprede svoje poslovanje, kreiraju nove strategije, prošire tržišta i osnaže svoje timove za kolaboraciju i inovaciju. Ukoliko vam je potrebna podrška da se prilagodite novonastalim okolnostima i osnažite svoje poslovanje, sa velikim zadovoljstvom ćemo, zajedno sa vama definisati specifične izazove sa kojima se suočavate, ali i kreirati programe i aktivnosti koji bi vam pomogle u daljem razvoju vaših biznisa, projekata ili inicijativa.\nNova Iskra Innovation Lab stavlja u fokus vaše potencijale i povezuje ih sa specifičnim potrebama klijenata ili korisnika koristeći se user-centered metodama koje nam pomažu da lakše odredimo prioritete i preciznije povežemo strateške odluke sa očekivanim rezultatima.\nInnovation Lab je do sada realizovala raznolika partnerstva i saradnje sa brojnim kompanijama, preduzećima i organizacijama, a ovde pominjemo samo neke od njih: UniCredit Banka, Coca Cola Hellenic, Heinrich Böll Stiftung Srbija, Roche Srbija, NIS, Societe General.\nJavite nam se da zajedno ojačamo potencijale za novi početak.


Syria v Kazakhstan Tipovi za kladjenje 2021-11-29 16:00:00\nSyria - Kazakhstan Tipovi za kladjenje\nSvetsko prvenstvo kvalifikacije\nNAJBOLJA SYRIA VS KAZAKHSTAN PROGNOZA.\nSyria +4.50 (AH)\nPrognozirano: 1.80 - 29th Nov 12:28\nImamo utakmicu u kvalifikacijama za SP u zoni Azije gdje će se sastati reprezentacija Sirije i reprezentacija Kazahstan. Kazahstan je reprezentacija koja ima možda kvalitetnijih mečeva u prošlim sezonama ali ovdje očekujem da Sirija parira donekle i očekujem rezultat blizu. Kazahstan ih je pobjedio prije 3 dana 84:74 a sada očekujem da Sirija da svoj maksimum i da pokušaju da se revanširaju.\nNajbolji Svetsko prvenstvo kvalifikacije tipsteri\nKazakhstan -2.50 (AH)\nSyria da pobedi\nSyria +6.50 (AH)\nKazakhstan (-2) (EH)\nPrognozirano: 1.80 - 29th Nov 07:06\nVerujem da je ekipa Kazahstana ipak ekipa koja poseduje veći kvalitet I da su ekipa koja bi trebala ovde da ima više od igre po meni su oni taj tim koji ima bolju igru ima nesto ozbiljnije igrače i verujem da mogu ovde da dodju do trijumfa od tri razlike\nPonedeljak, 21. Februar 2022\nSYRIA - KAZAKHSTANKO ĆE POBEDITI?\nNajnoviji rezultati Svetsko prvenstvo kvalifikacije\nPreko 144.5 poena\nSyria (+5) (EH)\nSyria +4.00 (AH)\nKazakhstan da pobedi (1x2)\nKazakhstan -3.00 (AH)\nSyria +1.50 u 1. poluvreme (AH)\nKazakhstan -1.50 (AH)\nPreko 146.5 poena


Projekat "Kulturno nasleđe kroz moj objektiv" finansira Fondacija NS2021 - Завод за културу војвођанских русина\nProjekat „Kulturno nasleđe kroz moj objektiv“ finansira Fondacija NS2021\nFiled Under: Вести Tagged With: fondacija, kultnurno, kulture, nasleđe, novi sad, objektiv, prestonica, projekat, млади\nZavod za kulturu vojvođanskih Rusina našao se među 21 institucijom kulture koja je dobila finansijsku pomož za projektne aktivnosti od Fondacije „Novi Sad – Evropska prestonica kulture – 2021“.\nReč je o konkursu „Publika u fokusu“ koji je raspisala Fondacija, a kroz koji je podržana 21 institucija i ustanova kulture iz Novog Sada, Iriga i Beočina sa ukupno 20 miliona dinara.\nUgovore su predstavnicima uručili pokrajinski sekretar za kulturu, javno informisanje i odnose sa verskim zajednicama Dragana Milošević i direktor Fondacije „Novi Sad – Evropska prestonica kulture – 2021“, Nemanja Milenković.\nProjekat pod nazivom „Kulturno nasleđe kroz moj objektiv“ Zavoda za kulturu vojvođanskih Rusina podržan je sa 55 hiljada dinara i ima za cilj objedinjavanje mladih pripadnika rusinske, vlaške, bunjevačke, češke, romske i srpske zajednice na inovativnom pristupu očuvanja vlastite etničke tradicije.\nUgovor u ime Zavoda za kulturu vojvođanskih Rusina potipisala je direktorka Anamarija Ranković. Ovaj projekat, koji ističe rusinsku zajednicu kao otvorenu za interkulturalni dijalog, trajaće od septembra 2018. do jula 2019. godine.


Finansijska edukacija - Udruženje banaka Srbije\nInicijative Udruženja banaka Srbije na polju finansijske edukacije\nSa koliko godina ste otvorili prvi tekući račun u banci? Pokušajte da se setite koliko ste tada znali o kamatama, depozitima, sredstvima plaćanja, naknadama, oročenju ili kreditima. Zapitajte se i koliko danas znate o mobilnom bankarstvu ili ChatBot aplikacijama, na primer. Da li biste donosili iste finansijske odluke da ste imali više prilika da se na vreme i na razumljiv način informišete o različitim, a sličnim, ponudama i proizvodima banaka? Problem nedovoljnog finansijskog obrazovanja javlja se u celom svetu, a na njemu intenzivno radi i Udruženje banaka Srbije.\nU poslednjih nekoliko godina, relevantne svetske i evropske institucije, kao što su Evropska bankarska federacija i OECD, sve intenzivnije se bave unapređenjem obrazovanja u oblasti finansija, ekonomije i bankarstva, pogotovo među decom i omladinom. Nakon poslednje svetske ekonomske krize, a zatim i velikih pomaka na polju digitalizacije u bankama, postalo je jasno da je neophodno ulagati u iscrpniju i kvalitetniju finansijsku edukaciju, kako budućih generacija, tako i postojećih korisnika finansijskih usluga.\nPotrebu da se svi trenutni i potencijalni budući korisnici finansijskih usluga edukuju i osposobe za donošenje odgovornih finansijskih odluka uočilo je i Udruženje banaka Srbije, koje se poslednjih godina sve intenzivnije posvećuje aktivnostima vezanim za obrazovanje. U sklopu kontinuiranih napora UBS da osavremeni i unapredi bankarski sektor, jedno od trajnih opredeljenja Udruženja jeste i pokretanje sopstvenih inicijativa, ali i podrška postojećim projektima finansijske edukacije.\nGodinama unazad, kroz redovne aktivnosti svojih odbora i radnih grupa, UBS fokusira deo svojih aktivnosti na promociju i širenje finansijske pismenosti kod dece i odraslih, putem različitih projekata:\nGodišnja Evropska i Svetska nedelja novca, koju UBS organizuje u saradnji sa Evropskom bankarskom federacijom,obuhvata mnoštvo različitih aktivnosti iz oblasti finansijske edukacije, uključujući i Evropski kviz novca;\nUBS aktivno podržava Zajednicu ekonomskih, pravno-birotehničkih, trgovinskih i ugostiteljsko-turističkih škola Srbije i njihove inicijative, a kroz tu saradnju unapređuje obrazovni sistem i pruža podršku budućim kadrovima;\nUdruženje banaka je jedan od osnivača Fondacije za studije nauka i umetnosti, u okviru koje podržava stipendiranje najboljih studenata iz relevantnih naučnih disciplina;\nVišegodišnje partnerstvo sa Ministarstvom prosvete, nauke i tehnološkog razvoja na FinPis projektu, uključujući i izradu priručnika za nastavnike;\nPriprema različitih prospekata namenjenih informisanju korisnika bankarskih usluga.\nFinansijska edukacija je u poslednjih nekoliko godina postala oblast koja je dobila na značaju u uslovima razvoja novih finansijskih usluga i proizvoda. Takođe, u okviru pristupa celoživotnog učenja (long-life learning concept), kontinuirana edukacija u ovoj oblasti nameće se kao proces koji treba da otpočne od najranijeg uzrasta korisnika finansijskih usluga (školske dece i omladine). Sa druge strane, finansijska edukacija je postala tema koja ima međunarodni značaj: G20 na svojim samitima podržava ovaj pravac delovanja, OECD kroz preporuke i konstantno istraživanje i razvoj ove oblasti, Evropska bankarska federacija kroz redovno publikovanje izveštaja o aktivnostima u finansijskoj pismenosti svojih članica, itd. Time je ova tema postala prisutna na agendama svih finansijskih institucija, naročito kao u periodu poslednje svetske ekonomske krize, a neretko čini i deo njihove misije, vizije i/ili statuta.\nShodno tome, Udruženje banaka Srbije je preduzelo sledeće inicijative u domenu finansijske edukacije:\nUdruženje je u martu 2013. godine primljeno u članstvo Međunarodne inicijative deca i omladina za finansije (Child and Youth Finance International). Podršku za ovo članstvo dobili smo i od banaka, kao i od same Narodne banke Srbije. Na predlog banaka okupljenih u Odboru za edukaciju i ljudske resurse UBS, koje su pokazale veoma visoku svest o neophodnosti bavljenja ovim pitanjima na zajednički način, iznet je niz konkretnih predloga u pogledu moguće saradnje UBS i svih banaka članica. Banke su spremne da sa svojim udruženjem rade na konkretnom sprovođenju klasičnih (radionice za decu, omladinu, građane) i inovativnih oblika finansijske edukacije, poštujući sve neophodne norme: neutralnost u informacijama, odsustvo reklamiranja, etički standardi, isl. Na taj način bi predstavnici industrije proaktivno sprovodili finansijsku edukaciju u svom sektoru, čime bi doprinosili samoj edukaciji i informisanosti budućih klijenata, društvenoj odgovornosti banke i time gradili pozitivnu percepciju banaka u javnosti.\nU septembru 2013. godine, Udruženje banaka Srbije i UNICEF Srbija potpisali su Memorandum o razumevanju. Predmet saradnje UNICEF Srbija i Udruženja banaka Srbije je zajednička promocija prava deteta u svakodnevnom poslovanju banaka, promocija društveno odgovornog poslovanja sa fokusom na decu i organizacija finansijske edukacije dece i mladih kroz Inicijativu Razvoj finansijskih proizvoda i usluga prilagođenih deci. Partnerstvo ove dve organizacije omogućiće i da članice UBS budu redovno i detaljnije upoznate sa inicijativama i smernicama koje je pokrenuo UNICEF, kako bi omogućio finansijskim ustanovama da bolje sagledaju uticaj svog poslovanja na poštovanje i podržavanje dečijih prava u kontekstu svojih tržišnih aktivnosti, razvoju, reklamiranju i prodaji finansijskih proizvoda i usluga. Već ostvarenom saradnjom koju UNICEF ima sa Međunarodnom inicijativom deca i omladina za finansije (Child and Youth Finance International), u čije je članstvo UBS primljeno 2013. godine, Udruženje banaka će dobiti značajnu podršku i sinergiju u radu u polju finansijske edukacije dece i omladine. Jedna od zajedničkih aktivnosti biće organizacija radionica za učenike i nastavnike gde će se upoznati sa osnovama finansija i bankarskim pojmovima sa kojima se svakodnevno susreću.\nČlanstvom u Projektnoj grupi za finansijsku edukaciju Evropske bankarske federacije, Brisel, zajedno sa drugim udruženjima širom Evrope Udruženje banaka Srbije realizuje razne projekte i inicijative, čime direktmno učestvuje u kreiranju savremene evropske prakse u polju finansijske edukacije.\nČlanstvom i predsedavanjem Komitetom za finansijsku pismenost u okviru Evropske bankarske trening mreže, Brisel, Udruženje banaka Srbije je u prilici da ima direktan uvid u pristupe u sprovođenju programa finansijske edukacije širom sveta.